text:
Almaañ, leydi nawndi raay hikka ndii, ko leydi nganndaandi no feewi e winndere hee. A ndi anndiraa waawde fuku bal, sibu ko ngol woni nayaɓol ko ndi nawa raay, a ndi anndiraa golwole winndereeje ɗiɗi ɗee : wolde adannde (14-18) e, haa teeŋti noon e wolde ɗiɗmere (39-45); e ndi anndiraa kadi wonde leydi ɗo ɓurnooɓe ƴellitaade to bannge gannde miijiyankaagal e siyaas njeyaa.
Almaañ, leydi nawndi raay hikka ndii, ko leydi nganndaandi no feewi e winndere hee. A ndi anndiraa waawde fuku bal, sibu ko ngol woni nayaɓol ko ndi nawa raay, a ndi anndiraa golwole winndereeje ɗiɗi ɗee : wolde adannde (14-18) e, haa teeŋti noon e wolde ɗiɗmere (39-45); e ndi anndiraa kadi wonde leydi ɗo ɓurnooɓe ƴellitaade to bannge gannde miijiyankaagal e siyaas njeyaa.
Gaƴƴondiral joofnirgal hakkunde Almaañ e Arsaatiin ñalnde alet 14/07/2014, yuumti ko e poolgu Almaañ (1-0). Ɗum noon, Almaañ heɓtiima Itaali to bannge laabi nawti raay : laabi nay ! Haa hannde ɗum noon ko Beresiil woni yeeso, sibu kañum nawtii raay laabi joy.
Ngolɗoo woni ɗiɗmol ko kawgel ngel ina yuɓɓinee e leydi Beresiil. Geɗe keewɗe mbettii yimɓe hikka. Ko idii fof, jaltugol kippu joginooɗo raay winndere e raay Orop oo, so Espaañ. O ɓennaani hay daawal gadanal ngal, tee Pays-Bas fiyii mo piygal muusngal (5-1). Ko noon kadi wonande Itaali, e Portigaal.
Ko noon kadi ina woodi kippuuji bettuɗi yimɓe, sibu kollii tiiɗnaare mawnde, ko wayi no kippu Kostaarikaa (Costa Rica) gondunooɗo goomu e kippuuji meeɗnooɗi nawde raay, so Urugaay e Itaali e Angalteer, kono waawi yawtude daawal gadanal e ɗiɗmal, yahi haa nayaɓal joofnirɗe. Ko noon kadi wonande Kolommbi, ɓe ngol woni gadanol mum en yettaade oo tolno nayaɓal.
Kippu Beresiil hikka oo noon, fiyaama piyle muusɗe. Sibu, e daawal feccere joofnirde (demi-finale), Almaañ fiyii ɓe baral so (7-1), huunde nde hay gooto meeɗaa miijaade ina waawi wonde. Caggal ɗuum, nde ɓe kawri e Pays-Bas ngam ƴeewde hol kippu gonoowo tataɓo kawgel ngel, ɓeen piyii ɓe kadi (3-0).
Almaañ nawi raay ko e ɗeeɗoo pottitte : hitaande 1954 hakkunde maɓɓe e Honhiri (Hongrie), 1974, hakkunde maɓɓe e Pays-Bas e 1990 hakkunde maɓɓe e Arsaatiin. Ɗum woni ɓe njooɗiima duuɓi capanɗe 4 ɓe keɓaani mo.
Kippu Arsaatiin mo ɓe pooɗondiri lefol hikka oo ne, eɗen mbaawi wiyde, waɗii golle jooɗɗe e gardagol pettoowo ŋanaa biyeteeɗo Lionel Mesi. Sibu, e kawgel ngel fof, ko gootol ɓe mbaasi hawde, woni e jaggondiral cakkitiingal ngal. Kala mo ɓe pottunoo ko idii, ɓe piyii ɗum. Kono, ko noon woni fijirde, alaa e sago woodaa liɓɗo, wooda liɓaaɗo. Ko Mesi boom rokkaa tiitoonde « pettoowo ɓurɗo waawde », hay so tawii noon ɗum waɗii haala.
Wonande Afrik, ko kippuuji ɗiɗi tan (Niiseriyaa e Alaseri) keɓnoo taccude daawal gadanal ngal, kono hay ɗiin ne ɓennaani daawal ɗoon.
Ɗum noon en ndokkondirii kadi aadi e hitaande 2018 to Riisi. Pele sappiima wonde maa Beresiil heɓ toon raay mum jeegoɓo.
To bannge goɗɗo, pettoowo almaañnaajo biyeteeɗo Miroslav Klose, daɗtiima Ronaldo (mo Beresiil) to bannge keewde ko wallini e kawgel ngel : o markii bituuji 16.
Ko addi dukooji ndaamordi ?
Hoto cikkee noon ngelɗoo ko ngaree petten bal tan, njahen. A ngel waɗi njeenaari kaalis. Hikka, kippu kawɗo oo, woni Almaañ, heɓii fotde 26 miliyoŋ oroo (miliyaaruuji 10 e teemedde nay miliyoŋ ugiyya). Hay kippuuji ɗi ndiwtaani daawal gadanal ngal, ko wayi no Kamaruun, keɓii fotde miliyoŋaaji 6 ooroo (miliyaaruuji ɗiɗi e teemedde nay miliyoŋ ugiyya). Hikka, fotde 264 miliyoŋ oroo fofof feccaa toon e kawgel ngel (105 miliyaar e 600 miliyoŋ ugiyya).
Ko jiidaa e ɗuum, so wiyaama tan kippu ina foti tawtoroyeede kawgel ngel, Fedde Fuku leydi oon kippu jeyaa ndii ina wersee fotde miliyoŋ oroo (400 miliyoŋ ugiyya) ngam heblaade, ɗum jiidaa e 50 miliyoŋ oroo ɗe 32 Pelle Fuku leyɗe tawtorteeɗe ɗee ndokketee yo peccu, sabu tan ina tawtoree. Ɗuum fof so hiisaama, ina wayi no kippu kawɗo hikka oo heɓii hedde 77 miliyoŋ oroo (31 miliyaar ugiyya).
Kono hoto cikkee oo kaalis fof fayi ko e poosuuji fettooɓe ɓee, alaa. O wersetee ko e konte Pelle Fuku ngenndiije ɗee. Ɗeen noon, heen wootere fof, ina jogii ko yeɗata heen fettooɓe mum. Ko ɗoon leyɗeele ceertata. Ina wiyee wonde fettooɓe kippu Almaañ pecciima heen hikka hedde 100 miliyoŋ, gooto kala. Ɗum heewi nii ko haaldeede hade kewu nguu, waɗee piɓondiral binndangal, tuugotoongal e golle kippu oo gollii toon, nde tawnoo naatirɗe kaalis ɗee ina keewi seeɗa : keeweendi bituuji markaaɗi, poolguuji dañaaɗi, tolno e deggondiral kippuuji ɗii ekn. Yeru, hikka, wonande kippu Farayse, kala pettoowo ina fotnoo heɓde 15 000 oroo wonande kala poolgu keɓaangu. So hiisaama poolguuji tati ɓe ndañi toon ɗii, pettoowo fof heɓii 45 000 oroo (18 miliyoŋ ugiyya). Ko ɗumɗoo woni yumma luure keew-ɗen nande hakkunde won ɗiin kippuuji Afrik hirnaange e laamuuji mum en, yeru Kamaruun. Nde tawnoo ardiiɓe men ko aybuɓe haa ɓurti, heen sahaaji boom fettooɓe ɓee hay mbuuɗu njiyataa. Ko ɗum tagi kamɓe ne ɓe mbaɗtii salaade : maa ɓe keɓa ko laaɓi, nde ɓe njaɓa yahde. Ndeke, so oɗon pela fettooɓe bal Kamaruun, kakindo-ɗee heen, sibu eɗen keewi nande « pirimaaji » (ndaamordi fettooɓe) ndirtinaama gaa, ndirtinaama too, haa arti noon e leyɗe hirnaange Afrik.
Jaaynoowo coftal ɓalli gooto winndii « Kawgel winndere fuku ina addana pettoowo kala ƴellitde faayiida leydi mum, e dañde ndaamordi, kono kadi ina addana ɓe ɓeydude coodgu maɓɓe ko fayi ».
Bookara Aamadu Bah


c: text/html

text:
Huunde mawnde yiytaama, waawnde wallitde 235 miliyoŋ neɗɗo, wonduɓe e aasma foofde no moƴƴi. Ko ndeen huunde woni ? Ndeen huunde ko annduɓe njiytii ko addata nguu ñawu foofaandu. Ɓurii ɗoon nii, sibu, e wiyde wiɗto waɗaango to duɗal jaaɓi-haaɗtirde Cardiff e Kings College to London, « ɓooyataa, ɗoo e duuɓi joy, aasma waɗta safreede ».
Hoto naamno-ɗee min ko annduɓe ɓee njiyti koo, sibu ina hitti faamde. Mbiyen tan, ɓe tawi ko ñawu nguu ina jotondiri e geɗel biyeteengel kalsiyoom (Calcium) : poofirgol ñawɓe aasma ina waɗi ceŋorɗe tinooje kalsiyoom. Wiɗto ngoo teskii ko won ɗeen geɗe iirtooje ñawu nguu, ina « uddita » ɗeen ceŋorɗe. Ɓe tawi ko so gonduɗo e aasma foofii «huunde yiytaande ndee » ina addana ceŋorɗe kalsiyoom ɗee uddaade, ɗum noon faddanoo neɗɗo oo maale aasma ɗee.
Annduɓe ɓee puɗɗiima hoolkisaade ko haalaa koo e doombi kam e kuse aadee, tee ina waɗaa yaakaare no feewi. Yanti heen, huunde foofeteende ndee, uddoore ceŋorɗe kalsiyoom ɗee, tiiɗaani coodgu : firti tan ko maa yimɓe fof mbaaw soodde ɗum so waɗtii yeeyeede.

robotstxt: allowed

filter: keep


text:
Aadama Soh yahi naworaani ñamaande Fulɓe
Pulaagu winndere, Senegaalnaaɓe haa ɓuri teeŋtude, pinirii sunaare sabu baasal gooto e ɓiyɓe leñol Fulɓe kadi paarnortonooɗo pulaagu e ɗemngal mum Pulaar. Sarɗiyanke Aadama Soh hootii he joom mum hannde Aaɓnde (Altine) 31 Juko 2020 to Kadar wuro ngo o jibinanoo ngo he nder departamaa Liŋngeeri. Aadama Soh suɓanooma won’de sarɗiyanke to batirdu ngenndi Senegaal lawɓi ɗiɗi gila he saha Abdullaay Wadda. Ko nde Makki Sal fooɗanii jappeere hooraagu leydi Senegaal o tawtoyi lannda mum. O heddiima to suudu batirdu ngenndi haa he 2017.
Aadama Soh ene lollirno wonde cuusɗo pasniiɗo hoore mum; ko o kaɓantenooɗo kala ko woni jojjannde Fulɓe, gila he ɗemngal pulaar haa e jojjanɗe aynaaɓe.
PulaarOnline Network (binndipulaar.com, planetfulbe.com, suudubaaba.home.blog) ene yanta he ɓiyɓe leñol ngol fof ngam duwanaade mo nde Allah yurmotoomo, yaafoomo bakkatuuji makko waɗtamo e malaaɓe. Yoo Malaykaaji yurmeende njaɓɓomo, koɗnoyamo to aljanna ɓurɗo toowde yaa barke ndee ɗoo ñalnde Aaɓnde malaand. Min nduwaniima ɓesngu makko kadi min nduwaniima Fulɓe winndere kala.


text:
Ñande 11 Duujal (Mai) 1973, Omar Bolondee Joop sagata feeloyaŋke-filosof senegaalnaajo luutndinooɗo laamu hooreejo Lewopool Sedaar Seengor, yiita ene hawri e lajal, tawi omo sokanoo e kasoo e Duunde Gore ndee. Ko ene wona jooni duuɓi cappanɗe Joy, yiyannde laamu nde, so wi’de ko o baraaɗo, heewɓe ene calii ɗum, ɓeen jagguɓe wonnde ko woni goonga koo, koo o baraaɗo. Artude e dew-rewe harbiyanke Bolondee Joop ko njiilaw (miijitaade) e dumunna waylitaare (rèvolution) he nder Senegaal.
Jokku Taro
Like this:
Like Loading...
Mansa Musaa, laaminooɗo joomaandu Mali e teemadannde sappo e nayaɓere (1400) woni neɗɗo ɓurɗo alɗude e ko anndaa he daartol. Ɗuum wonaa deftere balliftooɗo Afrocantrist hesere jaŋtii ɗum, alaa, ko jaaynde Ameriknaare wiyeteende celebritynetworth.com e kuɗol Brian Warner, yaltini ɗum ñalnde 13/10/2012.
jokku taro
Like this:
Like Loading...
Ko he nduu ɗoo lewru, ñalnde 11 Korse (Juin) 2021 waɗata duuɓi sappo e go’o ko Mammadu Sammba Joop, ɓurnooɗo lollirde Murtuɗo walla Baaba Leñol, hooti saare ngoonga. O yahii kono o naworaani ñamaande leñol Fulɓe kono Fulɓe kam ene njoganiimo tawo ñamaande. Murtuɗo rokkiino nguurndam mum fof leñol Fulɓe e ɗemngal Pulaar. O hirjinii Fulɓe he winndude, janngude e janngin’de ɗemngal Pulaar.
Jokku taro
Like this:
Like Loading...
He duuɓi jawtuɗi ɗii pelle nodditortooɗe Jihaadyankeeje (Al-Qa’ida e Da’is) mbonni ko heewi e ndonateeri pinal aade to bannge Fuɗnaange-Ɓadiiɗo e Worgo Afrik. Ɓe kelii jumaaji keewɗi, ɓe pusi janaale waliyaaɓe, eglisaaji e defterɗi e jaatiiji (monuments) daartolyankeeji; ɓe nduppi defte e ballifanɗe (manuscrits) keewɗe joginooɗe faayida mawɗo he daartol pinal aade, walla ɓe ngujja ɗum en sabu maɓɓe anndude ko njaru majje en ɓuri tiiɗde hay muudo kaŋŋe.
Jokku taro
Like this:
Like Loading...
Ko ñalnde Mawbaare (Talaata) 1 Mbooy (Mars) 1977, he saanga beetawe, Koolaaɗo Kuuɓal Fedde Ngootaagu Afrik garwaniijo o maayi he nder dummbirdu 52 to Camp Boiro, Konaakiri leydi Lagine (la Guinée).Duuɓi cappanɗe nay e ɗiɗi (42) njawtii caggal ko ɗum waɗi, kono sukaaɓe Afriknaaɓe heewɓe nganndinaaka holi oo ɓiyɗo Pullo, gorko Afriknaajo, kaɓanaaɗo ngam rokkitde Afrik jeytaare e ndimaagu mum.
jokku taro
Like this:
Like Loading...
Sammba Jabare Sammbu ko ciftinatnooɗo
Senegaal hanki mum. Hanki binndaaɗo he jimɗi awluɓe e gaaaci
wammbaa. Hanki ngootaagu pinal e daartol haa ɓuri teeŋtude hakkunde
Haalpulaar en e Jolfuɓe.
jokku taro
Like this:
Like Loading...


text:
Home -- Fulfulde -- Perform a PLAY -- 151 (Donkey heads are expensive 1)
151. Fii mbabboy satta cogguhoy fota 1
Hara hiɗa waawi miijitaade fii saare wonde e hoore pellun hiwaakun fota? Nde leydi Israa’iila ndin senditii, ko ɗon wonunoo saare mawnde laamateeri wontirdi ndin sengo ñaamo.
Ayåe åen fewtini doole maååe ɗen fow e hoore nden saare fii no åe jogora nde. Kono åe waɗiraali ɗun huutorgol alaaji waɗirɗi hare. Åe hunditi nde. E sera saare nden fow, åe joɗɗini daaka maååe on, åe cikki gite maååe ɗen e baafe saare nden.
Awa, hoɗuåe åen e nder saare nden ko kumpite bonɗe tun habbii. Embere ñaametee on ɗuuɗaa. Fow lannaama yeeyeede! Hoore mbabba, piiji bonɗi yeeyiteteeɗi ko dolarji 160 jari. Feccere fayåe åen no weelaa, hiåe wulla heege, ɗaååa ko åe ñaama ka hoore ɗate.
Hari jamaa on sattiraama ken. Ko non kadi lanɗo on sifornoo. O tooñi oo annabaajo maaketeeɗo Iliyaasa, o eååi ittugol wonkii nelaaɗo Alla on. Hari ofisiyeejo no ɗowtori mo.
Iliyaasa haynii hiåe ara.
Iliyaasa : "Lanɗo, heɗito Alla! Janngo en heåay ko ñaamen, hara kadi coggu ngun sattaa!"
Munaybu gollanoowo laamu ngun on jaabori hoynde.
Yeesoojo suufaaåe åen : "Gasataa! Hara hiɗa sikka Alla udditay fineeter ka kammu, o bugoo ñaametee ka leydi e hoore men?"
Iliyaasa : "A yi’ay ka ɗun waɗi, wa donkinannde, kono a ñaamoytaa hay huunde."
Hari ɗen kumpite ko moýýe, kono gooto hoolanooki.
Hari soxolaaji ɗin no ɗuuɗi. Kono ko åee yimåe nayo ɗoo åurnoo jogaade soxola, ɗun ko åen jooɗinooåe ka naatirde saare nden. Hari hiåe åornii lince conci, hiåe weelaa e hiåe wondi e ɗamajan. Sabu nden nawnaare hulåiniide ka åandu, hiåe bugitaa.
Åadike ka saare nden nanoyta fii kumpite maååe bonɗe hollayɗe fii mayde maååe nden?
E nder angal tama’u, hiåe ndaarude ka woɗɗi. Tun nde wootere, goɗɗo e maååe fuɗɗii haalude.
Mo ɗamajan on : "Mayde nden no yiilaade hen fow. Si en luttii ɗoo, ko en maayooåe. Si en naatii kadi ka nder saare, ko en maayooåe. Si en hammiri ka ayåe åen, no gasa ... no gasa ka åe acca wuuren. Si hawrii åe warii en, haray ko ton mayɗen."
Sintere tama’u naatii ka åerɗe maååe.
Fewndo ko naange ngen mutata, åe yollii ka daaka ayåe maååe åen.
Hari hino ŋaɗi fota!
Åe hewti ka togooru aranuru ndun woni ɗon.
Wattanee yili! Deýýee!
Ko honɗun feýýunoo onsaa’i, mi yeetoyto ma ɗun ka yewtere aroyoore.
Yewtooåe : Fillitotooɗo, Iliyaasa, mo ɗamajan, yeesoojo suufaaåe åen
© Copyright : CEF Allemagne


text:
Ndeysaan, Muusaa Dadis Kamara, hade mum muumɗude, ko jaabawol gootol joganinoo winndere nde so naamnaama hol ko addani yiɗde wonde kanndidaa : « Militeer Muritaninaajo mo nganndu-ɗaa jamfii ko hooreejo leydi toɗɗaaɗo e woote demokaraatiyankooje, haɗaaka wonde kanndidaa, miin mo alaa ko waɗi so wonaa liɓde persidaa maaynooɗo, tee kaaɓanaaɗo, mi haɗee wonde kanndidaa »
Ndeysaan, Muusaa Dadis Kamara, hade mum muumɗude, ko jaabawol gootol joganinoo winndere nde so naamnaama hol ko addani yiɗde wonde kanndidaa : « Militeer Muritaninaajo mo nganndu-ɗaa jamfii ko hooreejo leydi toɗɗaaɗo e woote demokaraatiyankooje, haɗaaka wonde kanndidaa, miin mo alaa ko waɗi so wonaa liɓde persidaa maaynooɗo, tee kaaɓanaaɗo, mi haɗee wonde kanndidaa »
Kono wonaa kudetaa 6/8/08 woni battano. Aan e hoore maa, a waɗii nanondiral Ndakaaru kuudetaa, sabu maa ƴettude dekere lajoowo woote gardagol leydi sulyee 2009, tawa a vamdaani e guwarnama e mudda o.
Jooni noon ƴeewen batte kuudetaa 2008 :
-To bannge politik : ko laŋkugol jaayɗe kam e jeeyngal keeringal ngam mawninde neɗɗo gooto e ɗawgol heen gollooɓe ngenndi heddiiɓe ɓe. Ko baɗtugol nyaawoore kuutorgal ɗo parkee ɓurtii nyaawooɓe heewde doole – hay kuule nyaawirde toownde nattii siyneede (finnde mum ko hafeere Hanefi wul Dahah). Ko jonygol renndo ngo, kono kadi, e ko ɓuri teeŋtude, ko goppugol politik jahatnooɗo e ɓamtude debbo ; hannde, sarwiis toppitiiɗo hafeere rewɓe ko nguunuyel e nder nokku toppitiiɗo kafeeje renndo.
To bannge faggudu : Ko taƴondiral e nyamlatnooɓe kalisaaji, ko tasgol geɗe kimmuɗe ɗe club de Paris hunaninoo leydi men – ko baawnugol nyamaande bidsee. Ŋakkere bidsee yahratnoonde e miliyaaruuji 6, kam e ɓeydaare faggudu 3.5% e hitaande 2008, tolniima hannde e ŋakkere 43 miliyaar (600%) e ɓeydaare -1.6% (woni ustaare) e hitaande 2009. Ŋakkere bidsee nde, e hitaande 2010, ina mawni no feewi, sibu nde tolniima e 31 miliyaar tawi ɓeydaare nde ko 4%. Ellee noon njaakori-ɗon ko maa gollodiiɓe mballu sukkude ɗee jolɗe – e min naamndii hol ɓeen gollodiiɓe e hol ko ɓe kunanii on ? E min njenanaa wonaa FMI mo alaa tawo ko haali haa jooni ? Ko waawnoo heen wonde fof, denndaangal anniyaaji mon e tuugnorɗe mon njahdaani e bidsee mon 2010.
Yoga e jaagorɗo laamu ngu mbattini ko rewde e depiteeji, ina njeloo, ina mbiya «fii sabii lillaahi» ɓeydanee kam ɗoo seeɗa ! E teskaade ko seeɗa tabitinaa e bidsee 2009 (62%), maa wonii tuugnorgal eɓɓanoongal ngal waawaa tabitinaade, ɗum noon, ngal waɗiranoo tan ko fuuntude yimɓe ; maa wonii ko guwarnama o wonaa kattanɗo (incompétent). Yanti heen taksuuji pawaaɗi e maaro e wiñet e isasuuji, kam e TVA ekn, maa ɓeydu no feewi coodguuli ɗeen geɗe. Ɓesngu ngu ina foti kabreede ɗum. Hare gaɓɓule feewde e bonnugol jawdi umminaande nde, laatii ko gittugol guutuuji dow luulndinooɓe, sibu, so wonaano ɗuum, hol ko sabii ɓee ina cuɓtee, ɓee ina nduulee ? Hol ko haɗi Somelec, Somagaz, Tufnde Cehilaagal ekn njuurnitaaka haa hannde ? Hol no yimɓe mbaawirta goongɗinde ndee hare so tawii haa hannde alaa kuulal ƴettaa ngam moƴƴitinde administaraasiyoŋ leydi ndi, alaa kuule kese jiilgol ngalu lelnaa ? Ko teskaa boom, guwarnama jaltuɗo o e guwarnama keso o, kam en fof ko yaɓɓuɓe sariya, hay hooreejo leydi o ko jaɓɓuɗo sariya, sibu alaa e maɓɓe fof kollitɗo jawdi mum nde ƴettata golle nde, hono no laawol jowitiingol e laaɓal jiilgol kaalis ɗaɓɓiri ɗum nii.
To bannge kisal : ownooɓe ɓeydii ko ñaññude : gila Turiin, e warngooji e dahngooji e golle kamikaas en … huunde nde meeɗaa yiyeede e Nuwaasoot. Tawi noon ina wiyee eɗen njogii persidaa tiiɗɗo, mo yimɓe fof njaakorinoo maa waɗ ko Persidaa biyetenooɗo leefɗo o ronkunoo waɗde ko.
So artii e beldital ngenndi, feere njiytu-ɗon ngam ñawndude gagga warngooji nde, ko fartaŋŋe mo warnooɓe koye ndokkaa ngam ruppaade ñaawoore ; ɗum ɗoon noon jaalɗinta tan ko tooñannge. Ɗum ɓeydii ko leeptude waraaɓe ɓe e waranaaɓe ɓe, sibu ma ɓe nganndoy wonde kaalis waawaa lomtaade fittaandu neɗɗo jiidaaɗo. Ko noon ne kadi, beldital ngenndi waawaa wonde gaagaa kaaldigal ngenndiwal.
E joofnirde, on cosii Fedde laaɗe diwooje ngenndiire hesere. Nde dañii ardiiɓe ɗiɗo, tee nde fuɗɗaaki golle tawo. Miɗo yiɗnoo anndude mbele ko gollotonooɓe e Air Mauritanie ngidotoo ƴetteede heen, walla. Miɗo naamno maa kadi hol ko haɗi ɓeeɗoo gollotooɓe heɓde hakkeeji mum en duuɓi tati jooni ko ɓe mberlaa e mbedda.
A jaaraama
Ciimtol Maamuuni wul Muttaar.
Fulo : Bookara Aamadu Bah


text:
Hannde, ko ngal naamnal naamni-ɗen. Walla so en laɓɓitinii ngal mbiyen « mbele en ngadoraaki ɗo potno ɗen sakkitoraade »? Sikke alaa, goytaali ɗii keewii, caɓɓitaali ɗii kaalaaka. Eɗen mbayi tan no muccuɓe jaɓɓe, tuftorii follere, pawi heen ɓohe.
En ngoyii haa gite ɓuutii. En ndukii haa kunuɗe mbaɗii cooɓe, kono fof alaa ko nafi. Hannde ko « woy-saa-yoo en ngalaa liggeyaaji », janngo ko « holi sabaabu sukaaɓe men njanngintaake ». So nii nattaani, ene waawi tawa janngo ko « holi ko haɗi en wonde Seneraaluuji, walla ardiiɓe jaagorɗe, ekn…».
Ɗee naamne fof e heewde, won ngal araani. Tee ko cikku-ɗen, wonaa sikkude ne ko yenaneede, so ngaal naamnal dañanaaka jaabawol haa tabitinaa, daande am ko dow, ko e caɓɓitaali ngonaten, gila dawaa dawi haa nde hirndaa hirndi.
Eɗen mbaawi wiyde nii, wonaa naamnal gootal, soko naamne keewɗe, ceŋondirɗe, jogiiɗe faandaare wootere, ɗe jaabawol mumen toɓɓi toɓɓere wootere. Ko ɗeen naamne ngoni :
• « Holi ko haɗi en nanondirde?
• holi ko haɗi en hoolondirde?
•Holi ko haɗi ene jogaade gardiiɗo ?
•holi ko waɗi kala e men ƴeestiiɗo, koyɗe mum peree yana njomu ngu ummittaako ? »
Eɗen mbaawi rokkude heen yeruuji keewɗi, kono ma a taw en njubbat tan. Sabu so en njaajniima, ene waawi wooda uube jontiraaɗe, wooda fawɓe heen goɗɗum haa likñitoo kisa. Tee en ngalanaa ɗuum safaara.
En kumpaaka ko sari pelle men. En majjaani ko haɗi lanndaaji men dawrugol wonde gootum e haɓɓondirde haa keɓa sagooji mumen.
Waɗde so tawii en ngumkinaaki, en paaɗkinaaki, en muumɗikinaaki, en majjikinaaki, en mbemjikinaaki, wonaa kumpa men, wonde ko enen tekki ndoondii caɗeele men.
So en ngartii e naamnal men gonngal dow ngal « Holi kaɓdiiɗo men » woodata tan ko muddiɗikiniiɗo mo yiɗaa faamde, ɗaankiniiɗo mo yiɗaa finde, kono en kumpaaka, wonaa leñol goɗngol, wonaa renndo woɗngo, wonaa hay neɗɗo goɗɗo yawii en, ko enen njawii koye men.
Mo yiɗaa faamde oo noon faamataa. Kono en kumpaaka, foti ɓurde wonde gollal men, e hare men, ko daraade haa ndenten, kawren, ndañen gardiiɗo mo kooli-ɗen, koolodi-ɗen, kawren e konngol, ngitten ŋuttu-ŋuttuuji, ngitten mi « yiɗaa tinaa mi yiɗaa pinaa ». Toɓɓere woɗnde tampinnde en, ko gooto fof yiɗde wiyeede ko « ngenndiyanke », ruttoo kadi waasa faamondirde e nanndo mum. Jogoo yiɗɓe, ɓe kersataa, tewotaako te ɗeŋƴotaako e ñiŋde kala mo wonaa mo goongɗini golle mum oo.
So tawii weli jinngande ko duudotooɗo, mbiyen weli haalande kadi ko paamoowo mo wonaa paamkintooɗo jooni, so joñiima tan yedda, seyfita. Ene gasa tawa ndee winndannde daɗataa e ɗuum. Sabu waasataa luulndiiɗo ko haalaa ɗoo koo. Ene wona, ene moƴƴi, koko ɓamtata, sinno ene yeewtidee, sabu ko e pelɓondiral miijooji, mijo moƴƴo dañetee. Kono so yahdaani e daliilu deeƴoowo e hakkille, woɗɗondirtaa e wiyde ene werloo naange ɓooɗe.
Tawde puɗɗori-ɗen ko naamnal, njoofniren duwaawu. Yoo Alla rokku en hawrude, faamondirde, nanondirde, waawde fewjidde, pellital jogaade tabitinididde, e ngartam golle men nafondirde, njogo-ɗen ardiiɓe hoolaaɓe, Alla itta e ɓerɗe men kusummeeji teppuɗi en ɗii.
Malal Sammba GISE


text:
Ñalnde 19 saawiyee 2022, Fedde winndereere meteyoo (OMM) yaltinii ɓeto heso faatungo e ɓeydagol nguleeki weeyo, ɗo hollitta wonde weeyo meeɗaa wulirde no wuliri e duuɓi jeeɗiɗi jawtuɗi ɗii nii. Ɗumɗoo noon ko huunde faaynoore, sibu ɗum firti ko hankadi ko yeeso tan fayi, sabu ɓeydagol he weeyo hee gaasuuji dammbooji nguleeki (gaz à effet de serre).
Fedde ndee yaltinii wideyooji kollitooji wonde ɗum wonaa huunde hesere, tee, ɓurii duuɓi teemedere jooni, ɓeto baylagol nguleeki kii ine hollita gaatuleeje, so diwtugol hakindo aadoraango ngoo. Ko goonga, gila batu COP21, aduna oo ɓeydiima jeertaade, yontannde hannde ndee faamii tanaa coomiiɗo e ɓeydagol nguleeki ngol, leyɗe aduna ɗee kuniima daraade ngam tellinde teeɗannde nguleeki ndee, hay so tawii noon, ruttinde caggal teeɗannde waande nii teddude, wonaa huunde newiinde, haa teeŋti noon kadi so alaa maale kollitooje jahrugol caggal huunde ndee, he « duuɓi jeeɗiɗi cakkitiiɗii ɗii kala, nguleeki weeyo ɓeydiima ko ɓuri degere Celsus (1°C) tolno nguleeki winndere ndee ko adii yonta mbaylaandi ».
Maale ɓeydagol nguleeki weeyo e hitaande 2021
Ƴiiwoole, kaanabbe, cumuuji, yoorooji … Musibbaaji weeyo kaaɗtudi, ndeggondirii e hitaande 2021 ndee, bonnuɗi ko heewi. E wiyde annduɓe, ɗee geɗe ine njotondiri e ɓeydagol nguleeki weeyo ngol. Finnde mum, ko e hitaande 2021 ndee leyɗeele keewɗe tinii nguleeki ɓurtuɗi. Yeru to Kanadaa, nguleeki kii yahii haa 49,5°C he lewru suweŋ to wuro ine wiyee Lytton. Ɗum wayrii waɗde gila 1937.
To Orop, ile mawɗe kewii he 2021 : galleeji janɗi, ilam he nder gure, leydi yerɓii : toɓooli ɗuufaneeji toɓii he lewru sulyee hee to Orop, haa teeŋti to Almaañ e Belsik. To Almaañ tan 169 neɗɗo maayii heen… Ile ɗee mbonnii mahaaɗe e ngaluuji keewɗi. Wiɗto hollitii sabaabu majjum ko ɓeydagol nguleeki weeyo (ƁNW).
Caaygol penndam jaawngol. Nokkuuji jaangol mawɗi ina mbaɗi nokkuuji ɗo ndiyam fenndii, tee saayataano. Ko jooni waɗtii yiyeede ine caaya (dow kaaƴe toowɗe walla to gulli leydi), sabu ɓeydagol toon wulde.
Cumuuji : He ceeɗu 2021, cumuuji bonɗi mbaɗii he nokkuuji keewɗi, to Geres, Alaseri, Turki, Amerik rewo, haa to nokku ɓurɗo ɓuuɓde e winndere hee, to moraande anndiraande Siberi (to Riisi). Fotde miliyaaruuji tati hektaar dunndu cumii hikka.
Dunndu Amasoni fekkorii : Bumsuɗe leydi fekkorii. Ko ɓuri heewde e dunndu Amasoni nattii waawde moɗde gaas karbonik, gaas ɓurɗo waawde dammbude nguleeki. Wonaa tan nii ndu nattii waawde moɗde, kono ndu waɗtii, kayru e hoore mayru, wukkitde gaas karboneeje. Ɗum noon firti tan, ko golle men ko jorgorɗe ɓeydaade saɗtude, haa teeŋti so tawii puɗi e leydi nattii daraade darnde ndarinoo gila dawaa-dawi, so moɗde karbon, so wonde « boyli karbon »ة no annduɓe ɓee mbiyata nii. So puɗi e leydi, wonaa tan nattii moɗde karbon, ko mabɗtii kam en e koye mum en wukkitde karbon, ɗum firti tan ko ɗi njantii e ɓeydooji nguleeki : geɗe tati ine njeyaa e gadduɗe ɗum : cumuuji, ɓeydagol nguleeki e bonnugol dunli ngol rewaani laawol ngam lomtinirde ɗum en jofanuuji jawdi e gese ndema.
Uddoode koraay mawnde ranwitii : Danwitgol uddoode koraay mawnde, jeyaande e kaawisaaji tagoore, wonnde he nder geec pasifiijo, winndaande e ngaluuji winndereeji Unesco. Ndeen uddoode kadi ine hulanaa. Ndaa ngoo yuɓɓo sato ɓurngo mawnude he Leydi hee, mooftungo ujunnaaje ujunnaaje ciiri kullon diƴƴe, woni ko e maayde sabu ɓeydagol nguleeki ndiyam, ɗum noon sabu ɓeydagol nguleeki weeyo.
Pirtagol Uddoode Koraay Mawnde (la Grande Barrière de Corail). Uddoode Koraay Mawnde ina lattinii e 348 000 km2 to bannge fuɗnaange rewo tufɗe Ostarali. Tanaaji ɗiɗi ina keti nde : ɓeydagol nguleeki ndiyam kam e ɓeydagol diƴƴe geec wonde asid. Ɗee geɗe ɗiɗi ko tanaa wonande keewal ciiri kooraay guurɗi he Uddoode Mawnde ndee, mooftunde ko ina wona 400 ciirol koraay, e 1 500 ciirol liingu, e 4 000 ciirol wujo.
Nguleeki ɓurtuki to Amerik : Fatra kaaɗtudi nguleeki to Dental Dowlaaji Amerik (DDA). Nguleeki hikka kii wayrii yiyeede toon ko ina wona duuɓi 1 200, e wiyde jaggal jaagordu nder leydi. Weendu Mead, wooturu e mooftirɗe diƴƴe Amerik ɓurɗe mawnude, woni ko e deeɓtude, haa ɗum addani laamu toon ustude kuutoragol diƴƴe mayru, feere battinnde no feewi e nguurndam miliyoŋaaji keewɗi yimɓe.
Caaygol korngildi : Gaasuuji keewɗi dammbooji nguleeki, inan njookii nder leydi korngiliindi sabu jaangol. Ine hulaa hoto ɗi ɓoccitaade, ɗi nduttoo he weeyo so tawii nguleeki ine jokki e ɓeydaade. Ɗuum so waɗoyii, maa gultugol weeyo ngoo ɓeydo yaawde no feewi : ɗuum noon ko bettere bonnde wonande aadee. Gaasuuji dammbo jookiiɗi nder leydi ɗii ko joyaɓal wertallo Leydi men.
Ƴiiwoole ɓurɗe bonde he daartol DDA : Ko kewi to DDA hikka koo, wayi ko no darnga nii. He lewru desaambar nduu, 94 neɗɗo kalkiima toon he ƴiiwoole bonɗe. E wiyde Joe Biden, so leydi jokkii e ɓeydaade wulde, maa bonannde ɗee ƴiiƴoole ɓeydo mawnude. Ko hono ɗuum annduɓe kilimaa kadi kaali.
Bookara Aamadu Bah
Firo : korngildi
Korngildi, walla mbiyen pergélisol (he Farayse) walla permafrost (He Engele) ko leydi korngiliindi sabu jaangol, ko famɗi fof duuɓi ɗiɗi fiɗɗitaaki. Ɗum noon ko leydi ndi siyataa (ndi moɗataa ndiyam), so ndiyam yanii he mum (yeru so toɓaama), ko ɗoon tan wonata, ɓeeɓataa, so wonaa ko naange suurni, alaa heen ko naatata nder leydi.
Korngildi ɓuri heewde taweede ko he nokkuuji jaangooji no feewi, ko wayi no gulli leydi, walla dow kaaƴe toowɗe no feewi. To gulli leydi too, tekkeendi mayri ine waawi yettaade meeteruuji keewɗi. Yeru, to Alaska fotde 440 meeteer tekkeendi ; to wuddu Arktik Kanadaa, tekkeendi mayri ko hedde 750 meeteer, to Siberi (Riisi) tekkeendi ndii ine yaha haa 1 000 m (kiloomeeteer).
Korngildi Arktik ine moofti 1 668 miliyaar ton gaas ƴulɓo (gaas karbonik).
Carbone : ƴulɓu / karbon


text:
Aan : No mbiyat-mi ma so mbeɗe toɗɗo maa
Am :
Lomto jeyal gadano
kollitoowo ko miin kaaloowo o jeyi
Amen :
Lomto jeyal
kollitoowo ko minen njeyi
Aɗa :
Ba : Toɗɗorde ko heewi e inɗe joofirɗe a, hono ngesa, mbabba, ngelooba,
Emin :
Enen : No mbiyaten so eɗen toɗɗoo koye men
Eɓe :
Eɗen :
Faaɓru : Faaɓru: ko kullel guurngel nder ndiyam kono wanaa liingu ,ina waɗi koyɗe nayi,ina ŋaaka jemma,so ina yaha diwdiwnat.
Fijo : Fijo :ko ɗo yimɓe ndentata ina poɓɓa ina ngama ina konnga bawɗi ina mbeitii .
FUKAARU : Fukaaru: ko ɓiyngel Ullundu keccel wiyetee noon.
Goo : Limoore adannde. Limoore aroonde hade ɗiɗi.
Joy : Feccere sappo. Haaɗtirde limoore e ɗemngal pulaar, sabu ko rewi heen ko fof ko rewto tan
Kal : Toɗɗorde ko heewi e inɗe joofirɗe al, kal, ina heewi joofaade geeɗe nokkotooɗe tawi ina keeweendi mum ina yawaa, hono conal, kenal. leykal..,
Kamɓe : No mbiyaten so eɗen toɗɗoo ɓe
Kaŋko : No mbiyeten mo kaaldaten o so eɗen toɗɗoo mo
Kin : Ceekirgal baɗdeteengal e baɗal, hollita baɗo oo fellitaani gollaade, o yiɗaa heɓtinee wonde o gollani
Ma :
Lomto jeyal ɗimmo
kollitoowo ko aan mo kaaldat-mi o jeyi
Makko :
Lomto jeyal tataɓo
kollitoowo ko kaŋko mo kaaldat-mi o jeyi
Maɓɓe :
Lomto jeyal
kollitoowo ko kaɓe njeyi
Mbeɗe :
Men :
Lomto jeyal
kollitoowo ko enen njeyi
Miin : No kaaloowo wiyata so ina toɗɗoo hoore mum
Minen : No mbiyaton so oɗon toɗɗoo koye mon
Mon :
Lomto jeyal
kollitoowo ko onon njeyi
Nay :
Limoore rewnde e tat, hade joy.
Ɗiɗi e ɗiɗi walla tati e goo.
Ndamndi : Ndamndi:ko jawdi neheteendi he wuro hene oora hine jofta ko gorol to bannge be'i .
Nde : Toɗɗorde ko heewi e inɗe joofirɗe nnde, ina heewi joofaade ko murliɗi, diiñii, yeedi hono loonde, ɓannde...,
Ndi : Toɗɗorde ko heewi e inɗe joofirɗe ndi, hono conndi,...,
Ndu : Toɗɗorde ko heewi e inɗe joofirɗe ndu, ina heewi joofaade huunde nde nder mum ɗesi humpude, hono suudu, henndu. duleendu..,
Neene :
Yummaa. Debbo jibinɗo ma oo noddirtee noon.
Ombo jogii inde kono noddirtaa mo ko neene.
Ngal : Toɗɗorde ko heewi e inɗe joofirɗe al walla pamɗinaaɗe, hono gesal, bamngal, gelobal,
Ngel : Toɗɗorde ko heewi e inɗe joofirɗe el walla pamɗinaaɗe, hono gesel, bamngel, gelobel,
Ngeraagu :
Faayre
Kumpa mbele ko waɗaa koo, ina moƴƴi walla moƴƴaani, mbele maa bonnu walla alaa.
Ngu : Toɗɗorde ko heewi e inɗe joofirɗe gu, cu, hono cewngu, puccu, ...,
Omo :
Ondir : Ceekirgal baɗdeteengal e baɗal, hollita baɗo oo kam e goɗɗo nana ngolla gootal e tuma gooto, mo wooni kala nana golla ngal feewde e goɗɗo o.
Onon : No mbiyat-mi so mbeɗe toɗɗoo on
Oon :
Kaŋko
Lomto neɗɗo kaaldeteeɗo o
Ooñde : Hofde. Waasde fortude.
Ooñde : Hofde. Waasde fortude.
Ooñde : Hofde. Waasde fortude
Oɗon :
Soppude :
Fiyde ko waawi lomtaade jammbere e dow ko waawi lomtaade leggal.
Tati : Limoore rewnde e ɗiɗi, nde nay rewi.
Ɗiɗi : Limoore rewnde e goo. Goo renndinee e goo


text:
1. Buuɗal yurmeende
2. ƴellitiingal e innde Geno
3. Yo jam ñallu haa to ciiñciiɗe-ma kaaɗi.
4. Ɓesngu ina e wuro, jawdi ina sarii e ladde harimaaji
5. Yo yiitere-ma reen
1. Buuɗal yurmeende
2. ƴellitiingal e innde Geno
3. Yo jam ñallu haa to ciiñciiɗe-ma kaaɗi.
4. Ɓesngu ina e wuro, jawdi ina sarii e ladde harimaaji
5. Yo yiitere-ma reen
6. Kala ko njey-ɗaa min coodtirii ɗum
7. Biigi baggi, gay dimaaɗi e ƴiiƴam sagataaɓe.
8. Minen ɓiɓɓe Fulɓe min ngoondanii ma
9. Harameeji jeeɗiɗi ɗi min pirtataa :
10. Goo: min ngujjataa!
11. Ɗiɗi: min penataa !
12. Tati: min kulataa !
13. Nay: min njanfotaako !
14. Joy: min taƴataa ennɗam !
15. Jeegom : min pirtataa aadi !
16. Jeeɗiɗi: kala ko dañaa ina rennda, min ɗawataa !
17. Min piɓii ɗiiɗoo harameeji jeeɗiɗi ɗi mi pirtataa
18. E laawol pulaaku ngol mi ndoni
19. E Baaba Kikala kam woni maama kala
20. E Neene Naagara kam woni sabu kala
21. Min piɓii ɗiiɗo harameeji jeeɗiɗi ɗi min pirtataa
22. E barke kosam e nebam
23. Min piɓii ɗiiɗo harameeji jeeɗiɗi ɗi min pirtataa
24. Foroforondu ina seedi
25. Kam woni mawɗo sippooɓe
26. Kam woni mooftuɗo sirru burgal kelli, ɓirdugal eeri e lahal baddi
27. Kam humpitii ko boloŋ e sumalle kasam kaalata.
28. Min piɓii ɗiiɗo harameeji jeeɗiɗi ɗi min pirtataa
29. E yeeso Kuumen kam woni mawɗo aynaaɓe
30. Mo Geno-Dundaari resndi duruunde harimaaji,
31. Caali e beeli e daabaaji wuro e ladde.
32. Kam wakki sirru Sawru nelɓi e boogol daɗol,
33. Kam foɓɓii ndurbeele, cabbi nay ndewi heen,
34. Kam soggiti koobi, forli lelli, billi e tewdi to ladde Tulaa-Heela
35. Min piɓii ɗiiɗo harameeji jeeɗiɗi ɗi min pirtataa
36. E toraade ndokuwal Caamaaba ba bacce kaŋŋe capannɗe jeenay e jeegom
37. Yoo min male jawdi e cellal.
38. Min piɓii ɗiiɗo harameeji jeeɗiɗi ɗi min pirtataa
39. Yo Geno-Dundaari wuurnu-min, suura-min, dannda-min
40. No O danndirnoo ndaw e nder jereende
41. E ngendiije nano e ñaamo,
42. Gila njaajeeri cooya haa sahal haa ɓaleeri haa maaje geej
Iwdi : Aamadu Saajo Jah


text:
Google Translate ko software mo neɗɗo waawi huwtoraade ngam firde kelme, konngol timmungol walla yumre, ummoraade e ɗemngal fayde e ɗemngal goɗngal. Yeru, aɗa waawi winndude konngol e gootal e ɗemɗe naatnaaɗe heen ɗe, ko wayno Farayse mbiyaa yo ɗum firɗum e Arab, software o firanma konngol Farayse ngol e Arab. Hannde ɗemɗe sappo e tati Afriknaaje ene njeyaa e naatnaaɗe he ngaal kuwtorogal karalleewal.
jokku taro
Like this:
Like Loading...
Gannde Hiisiwe ko tiitoonde deftere hesere nde Doktoor Mouhammadou Faalil Sy yaltini ko ɓooyaani. Ko kayre woni deftere makko ɗiɗiɓere he nganndal hiisaaj toowɗi walla mbiyen “Hiisawal” ɗum woni Mathematics\Mathématiques he ɗemngal Pulaar. Arwaniire ndee yaltiino gila 2016 to suudu muulirdu Papyrus Afrique.
Jokku Taro
Like this:
Like Loading...
Ko heen koode pettata, ko punndi e gaasuuji woni e niiwo ngo, ko e mooɓondiral ɗeen geɗe koode tagatee e ballal pooɗal. Pettugol walla tagagol koode.
jokku taro
So niiwo ngo mabbi, renti, tamondiri e hoore mum sabu doole pooɗal, kala ko woni maggo e ɓakdi (matière) renndat hamondira waɗa morle morle, kala heen morlere nguleeki mum ɓeydo sabu ñookondiral
Like this:
Like Loading...
Gargol internet addii kesam-hesaagu heewngu kadi waylii geɗe keewɗe ummoraade he mbaydiiji mum en ngaadanteeri, newni ɗum, haa weeɓani mo woni kala. Wontii won geɗe keewɗe ɗe neɗɗo suusano hooynanaade hanki, hannde waɗtii ballaade ɗum heɓa ko aldaa e tampere.
jokku taro
Like this:
Like Loading...


text:
Leňol fof ko leydi mum woni suudu mum hoɗru, nde waawa dawde jofta e suudu ndu.
So tawii tan ɓiɗɓe leňol ngonii daraniiɓe leydi mum en haa leydi ndii fof waasii teskoraade ɓe leňol maɓɓe ngo tan, leydi ndi teskoriima neɗɗo heen tan won’de neɗɗo leydiijo laaɓtuɗo daraniiɗo leydi ndi, ndeen leydi ndi fof maa rewru e maɓɓe sabu darnde maɓɓe ɓe ndaranii leydi ndi, sabu leydi e aduna o fof mbaawa salanaade ma ɗemngal ma e mbaydi ma so tawii ko leydi ma ndi ɓamtirtaa.
Kono so tawii hilifaaɓe leňol ɓamtooɓe leňol kollirta tan ko wutte leňol mum en tawa mbaɗdaani heen wutte leydi ndi, ɗuum ɗesata wayde kono yahrude senngo mum e ngonka leydi mum ni.
So leydi jolnii(kewnii) huunde so fulɓe kollirii heen pinal mum en, woto ɓe naatir naatal ɗum ko pinal fulɓe – yo ɓe naatir naatal ɗum ko pinal leydi ndi – leydi ndi kadi jaɓɓoroo ɗum ko pinal mum woni ɗoon, waasa jaggude ko pinal leňol tan – tan.
Tawa ɗuum wonaa taƳondirde ngootaagu leňol ngo e leyɗe mum, kono ko haa ɗum waɗta pinal leňol ngol – pinal haku-leyɗewal : so arii mali tawaa pinal ngal ina woni ɗoon pinal mali, so yahii bisaawo tawaa pinal ngal ko noon woniri toon e kala to njaɗaa e leyɗe ɗe leňol ngol jeyi – jeyaa tawaa toon pinal maggol ina woni pinal leydiwal keɓtiniraangal leydi.
Kono nii jooni eɗen tampi e deen’gol pinal ngal nde tawnoo ko ko jaggaa e juuɗe tan, leňi nani ɗoo e afrik a hawrataa e ɓe mbaɗa ko wiyetee cosaan(iwdi) leňol ko, kono haɗaani iwdi maɓɓe nani wuuri na wuurnaa na wuurnee.
Kono so tawii pullo to senegaal ko holliri e leydi mum fof ko pulaagu ngu tan hollirta heen faarnortoo heen, kono hollirtaa heen senegaal mum faarnortaako heen senegaal mum.
To kameruun ko noon
To caad ko noon
To niijeer – niijeriya ko noon
Waɗde ho to pullo o jeyetee ? haa tiiɗoo ɗoon.
Leňi goɗɗi ɗi e kala leydi hay sinno ko laafa maɓɓe ɓe mbiyata ɗum ko laafa ndiin leydi , garɗo fof hormoo teddina laafa ka, so neɗɗo ummiima caggal leydi weeroo(njaatigoo) e joom laafa kaan ɗoon sabu ko oon jogii innde leydi ndi.
Ko alaa e sago ndenten e ko renndaa ko, ko njeyɗen enen tan ko so tawii ko wuurnude e ňiiɓnude ɗum njiɗen , en keɓat e ko renndaa ko haa yona, so aɗa heɓa e ko renndaa noon ko juɗngu leydiiwo pooɗirtaa ɗum mbaasa fooɗirde juɗngo leňoliiwo, ko ɗuum reenanta en ko njeyɗen enen tan ko e nder jeye woɗɓe ɓe.


text:
Tagegol Baaba Aadama ko nii siforii : fawaade e no Diine Lislaam wiyiri ɗum e tuugnaade e ganndo lislaamiyaŋke gooto ina wiyee Saalabi e deftere mum, ɗo wiyi : “nde Alla yiɗi tagde Aadama ndee, o wahyii leydi, o wiyi ɗum : mbiɗo yiɗi tagde duumotooɓe e dow maa. Ina e ɓeen dewoowo mi, ina e ɓeen kadi goofoowo mi. oon mo rewi mi, mi naatna-ɗum Aljanna, oon mo woofi-mi, mi naatna ɗum jeynge.”
Caggal ɗuum Alla neli Jibiriil (MJKM) wiyi ɗum : “yah to leydi too, nokkanaa-mi heen.” Nde Jibiriil jippii e leydi woni e nokkude heen, leydi ndii woondi wiyi : “mi woondirii teddungal Alla nelɗo ma OO, hoto ƴettu hay huunde e am, ngam ɗum wontanta ko jaynge mawnge e tampere.” Ndeen Jibiriil nanii ɗuum, o ƴettaani hay huunde e leydi ndii, o ruttii to joomiraaɗo jom baawɗe OO, o wiyi ɗum : “leydi ndii woondirii ma, wiyi hoto mi ƴettu hay huunde e mum.”
Caggal ɗuum kadi, Alla neli Maleyka goɗɗo ina wiyee Miikayiilu o wiyi ɗum : “yah to leydi nokkanaa-mi heen ngaddanaa-mi.” Ndeen o yettiima leydi, ndi woondiri Alla, hono no ndi woondirnoo nde Jibiriil nde tellii ndee, ndi wiyi mo : “hoto mem am.” Miikayiilu kañum ne ruttii hay huunde ƴettaani to leydi too. Nde o ruttiti to joomiraaɗo jom baawɗe OO, o haalani ɗum hono ko Jibiriil haalnoo koo.
Tataɓol ngol, Alla neli Maleyka goɗɗo ina wiyee Asrayiil. Oon ne, yahi to leydi too ko leelaani, nde o yettii to leydi too, o yiɗi nokkude, leydi kadi woondi hono no woondiratnoo Maleykaaji ɗiɗi gadinooɗi ɗii nii. Asraayiil wiyi : “leydi, miin mi nanii ko kaal-ɗaa koo, kono yamiroore Alla ndee, ɓuri tiiɗde mi e woondoore maa ndee.” O yahi, o nokki e banngeeji nay leydi ndii kala, o nokki dow o nokki les, o adii nokkude ko leydi ɓaleeri, o nokki e leydi ndaneeri, o nokki e leydi mboɗeeri, o nokki e leydi cooyri, o nokki e leydi ooldi. Nde o ƴettuno ɗeeɗoo geɗe fof, o addani ɗum joomiraaɗo jom baawɗe OO. Ko refti heen, joomiraaɗo wiyi mo kaŋko Maleyka oo : “nde njetti-ɗaa to leydi, leydi ndii woondiri mi, ko haɗnoo maa waɗde no Maleykaaji gadinooɗi ɗii nii ?” Maleyka oo jaabii wiyi mo : “mi hollii leydi ndii wonde, yamiroore maa ndee ɓuri tiiɗde mi, e woondoore mayri.” Alla wiyi : “yah, mi waɗii ma hannde toppitiiɗo maayde, kala fittaandu ko aan artirta ɗum, ɗo am ɗoo.” Ko ndeen Maleyka gartiroowo pittaali meeɗi waɗeede, kono ko adii ɗuum, hay huunde woodaani. Caggal ɗum, nde Maleyka oo nokkunoo e leydi ndee, o yahi, leydi ndii woyii ngam ko ustii e mum koo. Alla toowɗo oo wahyii leydi ndii wiyi ɗum : “ko ittu-mi e maa koo, maa mi artir ɗum e maa.” Ko ɗum tagi Alla toowɗo OO wiyi : “ko e mayri min tagi on, ko e mayri min nduttata on, ko e mayri min njaltinta on laawol goɗngol.”
Caggal ɗeeɗoo geɗe jangtaaɗe, Alla toowɗo oo yamiri Asraayiil yo o yah, o joɗɗinoya nokkanɗe leydi ɗee to damal Aljannaaji, ndeen o joɗɗinii ɗum to damal Aljannaaji, Alla yamiri Maleyka gooto ina wiyee Redwaan (oon woni Maleyka kalfinaaɗo coktirɗe Aljannaaji) O wiyi oon yo jiiɓ e nokkanɗe leydi ɗee, o jiiɓra ɗum ndiyam keelelam, caggal ɗuum, oon jiiɓiri ɗum ndiyam keelalam.
Ko ndeen Alla yamiri Jibiriil yo yah to nokkannde leydi ndaneeri too ngam ndeen ɗoon nokkannde ummii ko e ɓernde leydi, ko e mayre kadi Annabaaɓe tagaa.
So ɗum ɓennii, o renndini nokkanɗe leydi ɗe e ndiyam, o jiiɓi ɗum ha wonti ɓakkere, o waɗi ɗum lonngere, caggal ɗuum Alla wiyi yo o joɗɗin ɗoon. Caggal ɗum morlere ɓakkere ndee jooɗii ɗoon duuɓi capanɗe nay, haa ɗum wonti morlere rentunde tigirigi, ɗum jooɗtii ɗoon kadi duuɓi capanɗe nay goɗɗi, ɗum laatii no ɓakkere loonde nii.
Caggal ɗuum ndeen lonngere mahiraa no loonde haa wonti no ɓiyɗo takaɓɓe. Refti heen ɗum joɗɗinaa to laawol Maleyka potɗo ŋabbinde ɗum to joomiraaɗo jom baawɗe OO. Ɗum jooɗii ɗoon kadi duuɓi capanɗe nay goɗɗi. Ko ɗum tagi Alla wiyi : “mbele araani e neɗɗo tuma nde woni e nder aduna etee laataaki ina woni huunde siftoraande” ɗum ko neɗɗo oo nde woni ɓakkere ndee jooɗiima ko juuti ina yejjitaa. Ɗum woni ko to simoore neɗɗaŋke, kaawise1. Ibnu Abbaas (MAWM) wiyi “hiina” oo ko capanɗe nay hitaande.
Hono Saalabi wiyi : “Alla Toowɗo OO nde jiiɓi ɓakkere Aadama (MJKM) ndee, ruulde toɓi heen ngoƴaaji e sunaare duuɓi cappanɗe nay , caggal ɗum kadi, toɓi mbelemmaaji e weytaare hitaande wootere.” Ko ɗum wattindii, ngoƴaaji walla soklaaji ɓuri weytaare heewde, sunaare kadi ɓuri mbelemmaaji heewde.
Caggal ɗumɗoon Alla toowɗo OO teeŋtinii goodal mum. E oon tuma njuuteendi darnde Aadama ko diraaje capanɗe jeegom. Alla loowi e nder makko teemedde tati e capanɗe jeegom ɗaɗol e teemedde ɗiɗi e capanɗe tergal, e sappo e ɗiɗi jokkorde, e nder hoore ndee ina heen palanteeji jeeɗiɗi, o waɗani mo juuɗe ɗiɗi e koyɗe ɗiɗi e ko wonaa ɗeen geɗe tan. Ko hono nii o timminiri tagoore Aadama, barke woodani Alla ɓurɗo moƴƴude. Hono Abii Muusaa Asrawi (MAWM) wiyi : “nde Alla tagi farji Aadama ndee o wiyi ɗum : ɗumɗoo ko hoolaare am hoto waɗ ɗum so wonaa to foti wonnde walla ɗo jojji.”
Hono Ibnu Abbaas (MAWM) wiyi : “Alla tagi geɗe tati e juuɗe mum : ko adii fof, Alla toowɗo OO tagii Aadama e juuɗe mum. Geɗal ɗiɗmal ngal, O tagii lekki ina wiyee ɗuubi e ɗemngal Arab ngal. Geɗal tataɓal ngal ko Alluwal ina winndaa heen Tawraata. To batte junngo ngoo noon firti ko kattanɗe Alla. kono kala ko Alla sokli wiyata tan ko won ! Ɗum wona.” Caggal ɗeeɗoo geɗe jangtaaɗe fof, nde yahi haa Aadama, (MJKM) laatii no loonde nii. Ko ndeen Ibliis kuɗaaɗo oo wirtii mo fiyi junngo mum e dow reedu Aadama. Ko ngaal piggal laatii woni wuddu neɗɗo nduu. Wuddu ko maande piggal ibliis e dow reedu Aadama. O fiyiri reedu Aadama nduu ko haa annda ko soomii heen, nde o annduno ko terɗe ngoni heen, o naati e nder reedu Aadama o woni e yiilaade e nder heen, alaa fof ɗo o yettaaki e nder ɓalndu nduu, nder e boowal fof, so wonaa ɓernde ndee, ɗum ko Alla haɗi mo yettaade ɗoon, ngam ɗum ko galle Alla. Ko ɗum tagi wiyaa seyɗaane yahrata e nder ɓalndu ko no ƴiiƴam dograta e nder ɗaɗi nii.
So ɗum ɓennii, nde Alla yiɗi loowde e Aadama fittaandu ndee, o yamiri fittaandu yo naatir to hoore too. Caggal ɗuum, fittandu fanndii ko juuti, ndu wiyi : “joom am, hol to naatirat-mi e ndee niɓɓere ?” Alla ƴellitiiɗo OO noddi fittaandu laabi tati, o wiyi ɗum : “ma a naatir heen alaa e sago, njaltiraa heen alaa e sago”; ɗum firti ko ma a naatirii heen e ɗooftaare njaltiraa heen e ɗooftaare. Caggal ɗum Alla wahyii ndu fayde heen. Caggal ɗum ndu naati e nder Aadama, ndu naati e nder ngaanndi ndii. Alla wiyi : “fittaandu so a yiyii a naatirii alaa e sago, ko ko njas njasin-ɗaa koo. Ndeen fittaandu naatii nder ngaandi, ndu yiiliima e nder heen teemedere hitaande, caggal ɗum Alla jippini gite e yeeso makko o feerti gite ɗee o yiytii hoore makko e ɓanndu makko ina wayi no ɓakkere loonde laaltaande nii.
E nanallaaji, ndeen Aadama yettii Alla, Alla wiyi : “ko ɗum waɗi haa tagmaa-mi.” Caggal ɗumɗoon fittaandu tellii e nder ɓernde Aadama, tellii kadi e ceeble juuɗe makko, ɗum wattindii, Aadama ina ƴeewa fittaandu no yahrata , ndu ummoo ɗoo, ndu faya too. Kala nde ndu ummii e tergal, ndu faya e tergal goɗngal, wattindii kadi, kala tergal ɗo fittaandu ɓenni, ngaal tergal waɗa ƴiyal, waɗa teewu, ndeen ndu yettiima koppi Aadama, o waɗti etaade daraade, nde koyɗe mbaawnoo daraade. Ko ɗum tagi Alla toowɗo OO wiyi : “neɗɗo tagaama no goolyel” simoore Annabaaɓe, kaawise37. Nde yahi haa fittaandu huuɓtidini denndaangal terɗe ɓalndu, Aadama ummii darii ina diila ina daala, ina wuuroo, ina dartoo. Ɗumɗoo kadi ko nii timmiri e Aadama e sakkitinoore Alla ko kañum woni guurɗo guurnoowo ƴiye.
Hono biyateeɗo Haafis Ismaayiila Sadi wiyi : “mi janngii deftere “Innjiila” taw-mi geɗe keewɗe ina heen ko wayi no lime waktuuji, ñalɗi e nder hakkunde 24 waktu, ɗum woni balɗe ɗiɗi ɓiy Aadama ina foofa heen laabi capanɗe tati ujunere e teemedde ɗiɗi e capanɗe joy (32 500), kala waktu neɗɗo ina foofa heen laabi 1 250, e teskuyaaji ɗumɗoon ko ɗum huunde haawniinde sanne.”
Hono biyeteeɗo Asiis wiyi : “fittaandu naati e nder ɓalndu Aadama ko ñalnde Aljumaa, ndu heƴi e nder heen ko e nder waktuuji jeeɗiɗi.”
Caggal ɗuum Alla toowɗo OO, ɓoorni Aadama wutte ko ñalnde Aljumaa, wutte bayɗo no haako ñebbe, koyɗo. Alla fawi e dow hoore makko kadi laafa mbayka no tenngaade nii. Kaan ɗoon laafa ko kaŋŋe, e ka ŋeñaa haa ka yooɗi, ka jalbirta ko no caafal naange nii. Caggal ɗumɗoon o tottaa feggere teddungal, Alla waɗi mo e nder falnde mbelemmaaji, o ɓoorni mo kadi tuuba mbayba no haako ñebbe, koyba, o feeñnini e tiinde makko annoore ɓurnde yooɗde e nder aduna ina nanndidinee e annoore makko ndee, hono no annoore Mohammed mo jam e kisal ngoni e mum oo.
Caggal ɗuum Alla yamiri yo Maleyka gooto roondo mo e dow walabo mum, yiilna mo e nder asamaanuuji jeeɗiɗi ɗii kala. Ndeen oon yiilnii mo e nder asamanuuji ɗii, haa ɗi kawri, Maleyka goɗɗo kadi roondii mo, wanngodii e makko duuɓi teemedere, haa o yiyi kaawisaaji gonɗi e nder asamanuuji ɗii kala. Caggal ɗuum, Alla sompani mo daŋkel ina wiyee minbara kaŋŋe. Ko ndeen o holli Aadama inɗe ɗee kala, hono no Alla wiyiri : “anndinii Aadama inɗe kala” simoore nagge, kaawise 31. Nde ɗum ɓenni, Aadama jooɗii e dow min-bara kaŋŋe, walla mbiyen daŋkel kaŋŋe, caggal ɗum Aadama ummii darii e dow minbara hee ina jogii e junngo mum sawru ina haayaa kaŋŋe. Oon ñalnde ko ñalnde Aljumaa, nde Alla darni mo e dow minbara hee, renndinani mo denndaangal Maleykaaji, Aadama salmini Maleykaaji ɗii wiyi : “yo jam e kisal e yurmeende Alla e barke mum ngon e mon”. kañji ne ɗi njaabi ɗi mbiyi mo “yo jam e kisal e yurmeende Alla e barke mum ngon e maa.” Alla heɓɓiti wiyi : “eehey maa Aadama ! Nduuɗoo salminaandu woni salminaandu maa, aan e ɓiɓɓe maa e ngeñgu maa kala, ɗoo haa ñalnde darnga.”
Caggal ɗum Aadama darii e minbara jamaa mum ina yewta o wiyi : “jettooɗe ngoodani Alla.” Ngolɗoo konngol laatii, kala mo ina yeewta ñalnde Aljumaa, ko maa yetta Alla nde fuɗɗoo jokkude yeewtere mum. Ko ɗum ɓuri wonde sunna. So ɗum ɓennii, ko Aadama woni gadiiɗo daraade e dow minbara ina yeewta ko fayti e dewe Alla.
Caggal ɗuum Alla weji inɗe fof e yeeso Maleykaaji, o wiyi ɗi : “kaalanee kam holi inɗe ɓeeɗoo ?” Maleykaaji mbiyi : “senare woodanii Alla, alaa ko min nganndi so wonaa ko nganndin-ɗaa min.” Alla toowɗo OO wiyi : “eehey maa Aadama ! anndin ɓe inɗe maɓɓe !”. Ndeen o anndinii ɓe inɗe maɓɓe, o wiyi : “mbele mi wiyaano on, mbiɗo anndi ko suuɗii e nder asamanuuji ɗii, e nder leyɗeele, e mbiɗo anndi ko puɗɗaton e ko laati-ɗon, oɗon cuuɗii”. simoore nagge, kaawise 33.
Goodgol Hawaa : naamndal newingal : mbele Alla halkaani denndaangal añɓe saliiɓe Annabaaɓe, o heddi Ibliis, etee oon ko gaño Aadama ? Jaabowol : so Alla toowɗo oo yiɗiino goofi mbaasa waɗde, omo waawnoo waasde tagde Ibliis etee kadi, keddugol Ibliis ko haa heefereeɓe ɓeydoo tampude tan, yurmeende heddoo e goongɗinɓe Alla. Alla ne kadi, yiɗiri goofi maɓɓe ɗii ko ngam wallude Ibliis. Kadi Ibliis naamndinoo-ma Alla, yo Alla muñan ɗum haa ñalnde darnga, Alla kadi jaɓaniino mo ɗuum. Nde tawnoo Alla haalataa huunde haa gayna ruttoo yalta heen. Nde Aadama tellinoo e minbara mum oo, jooɗoyii omo fooftoo, Maleykaaji ina taarii mo, ndekete o ɗaaniima. Ɗoon e nder ɗoyngol makko ngol o hoyɗitinaa Hawaa ina takkii sara makko, o waklitori bannge mo o yiyri Hawaa oo, caggal ɗum, o fini. O yiyi Hawwaa ina jooɗii sara makko, ina yalti e wirngo makko nano, Alla ina moƴƴini tagoore mum, Alla ina hokki mo ujunere to bannge jikkuuji moƴƴi. Teskaama ko o ɓurɗo moƴƴude e rewɓe ɓe nganndu-ɗaa, kañum en fof ko ɓiɓɓe makko, ɗoo haa ñalnde darnga. Nde Hawwaa feeñi ndee, ina jogii teemedde jeeɗiɗi jubbol. Njuuteendi makko ina abboo njuuteendi Aadama, caggal ɗum Alla ɓoorni mo wutte Aljanna.
Jibriil Muusaa Joop —Tel : 46565110


text:
Roosiya
Roosiya (maa Riisii) ko leydi moolanaandi hakkunɗe Yuroopu e Aasiya un leydi ndin saalorde lawol ndi ta leyde edi hoowii fuunaa yuroopu en e woila Aasiya. Kairi nwooni leydi nburdii maugu ndi Duniyaru e gebbe laati ngoodudi e njajirka murabba,iji kilomiteer (6,612,073sq mil) nden ndi hauti haasiire goo,o eder jewetatlatii ndun njairi njonde nde Nduniyaru. Roosiya ndi diiwii gebbe sappo e goo,o nden edi waadii kherol e keyde sappo e jewego, o ngonde bawal, nburgal nduduki ko ndiye leydi e nduniyaru. Kairii ke leydi ndi njewedidii nburdii duudirka yimbe nden leydi nburdii ndudgo yimbe e yuroopu godu ndin nduudirka yimbe miliyann 145. Gelle Maude Leydi ndin ndenbo gelle nburde nduudirka kanje ngonii Moscow, gelle nburde nduduki gaba ngo,o eder yuroopu. Saint Petersburg hanje ke nwuudu neesuji leydi Roosiya ndenbo gelle ndidorje nburde maugu. Luttude gelle Maude nde kautii e Novosibirsk yekaterinburg, Nizhny Novgorod e Kazan. Fuunaa slave nbe ngurtoike e konooni henditorde nde ndun wawaata anduutugo nbe e yoroopu hakkunde kaarnuji 3 e 8AD. Diiwal Kievan Rus etaa hakkude (shaaka) gal ummmrii eder nkarniji ndi 9-eder 988 gal njabii Kiristaaku ndun Orthodox Ngada Hautude Byzantine. Rus nbaawo ndi sarkitake ndenbo eder maude lamnbe mabbe, Grand Duchy ndun Moscow ndun ummake. E fuddugo kooniwol gool 18, Roosiya ndi yaaji sembe e kaawol moobuugo hautaki e njuutuki gam hebgo ko fuddii wargoo hautugo Roosiya.
Fuddirde Inde Roosiya[taƴto | taƴto ɗaɗi wiki]
Mauɗe ɗistinirde: inɗe Roosiya e Ruthenia inɗe leydi Roosiya heɓoyi yiwoɗi gada leydi Rus, gonɗi leydi ɗi hakkuke latiɗi fuuna Slavs ɗi ɗuɗirka yimɓe fu e non inɗe ɗe joddake eɗe jodde anɗaɗe e ɗistinore ɗe gaɗa ɗenbo leydi ɗin luɓɓe fu joɗiɓe ɗermari eɓe noddiraɗi leydi Roosiya gamma limtuɗe ɗenɗen diiwal gada luttuɗe diiweɗe ɗun heɓoyi eta gun mari eɗun hollaɗi e dau Kievan Rus eta ɗistinore zaman. Inɗe Rus e hore mare ɗe wurtake gada yimɓe Rus artuɓe hautuɗe ɓe shoggu ɓe nosu e honoɓe ɓenɗon ɓaguɓe gada hultano dallol Baltic ɗenbo ɓe tiggi gonɗi leydi eɗi nonuɗi Novgorod gondi gaɗaɗen latiɗi Kievan Rus. Anɗinore innorde ɗe Medieval ɗe innde Rus. Kaire woni Ruthenia ɗiɗun hutiri e ɗen marii gotal gada ɗer ɓii gal ɗungal gam geɓe ɗe Slavic e ta fuuna Orthodox, ɗem be ko ɗuɗufu e jonɗe bi’igal gal leydi Rus. Innde leydi ɗin ɗe jonii_________ Roosiya ɗe wurtoike e gada innde Girka ɗe Byzantine ɗe Rus; ______ Rossia ɗe ɗun winɗi ______ (Rosia) noddiraɗe [Ro’sia] e ɗer Hellenancire ɗe zaman. Gal ɗun foɗi hautugo lawol hogol ɓiɓɓe leydi ɗin Roosiya hanjun ke Roosiya’en e ɗer Turankore.
E wodi biyee kanje ɗiɗi eɗer ɗemgal Roosiyare be ɗun ɗuɗuri fassirgo ɗe yari inngilisjo e ko joɗi Roosiyare – Gotun bo hanjun wonii ______ (Rossiyane) lati honlinɗe ɓe leydi Roosiya nato hauti e hollugo lasgol ba.
Neesuji[taƴto | taƴto ɗaɗi wiki]
Mawɗun distinorɗun neesuji Roosiya
Boishoi wuro fijirde tokkirgo go e Moscow neesuji Rasha ɗi keɓoyi harande e ta lawol distinorde ummatore inare ɗe – ɗe woni ɗen bo e jajirka majun neesuji dinna e jodagu e hollurgo hirnawol duniyaaru. Winɗaɓe e anɗuɓe lasgol Roosiya ɓe yabi gamol bongol faaro maruki yumuki Turanko’en. Ha e jonii Roosiyanko’en ɓe gaɗi inɗe sombe e bauɗi e hiɓɓe ɗenno. Balle, fiijjoje, ɗuɗugo e gure ɗere-ɗere filmi. Ha e ko jonni ummatore ɗe hokki balle artuɗe e kononini tayaka e gollirka e jiituki ko yaari dau kode.
Roosiya e go wodi wuro e go ɗun inaje distinorde go UNESCO 3019 gada ɗer maɓɓe neesuji ɗi e bo ɗen goɗɗe gutule 27 ɗon ɓali eɗer goɗɗeje ɗe ɗun siryi. Mawɗe leddi Roosiya ɗe duniyaaru hanje ma ɗe yaɓi gamol faaro sakugo neesuji Roosiya e fuu dunjaru – halama leydi ɗi Roosiya shila ga ko e ɗiɗi ɗun heɓi fuɗɗaɗe tun zaman Tsardom, ɗenbo e ɗi ɗer Toggore makamiji e shaidaki. E ɗun wada kaute e Bear Roosiya e inna Roosiya. E ɗau Areji ɗi kononi leydi ɗin. E ɗun Hosha goyaɗi matryeshka e ɗau nan dirɗun neesuji Roosiya.


text:
Armaaniya
Armaaniya e lamgu Jamhuriwal Armaaniya un lesdi e hirna lardu Yuroopu e Aasiya e ɗi waaɗi keerol e Turkie gaɗa hirna Georgia gaɗa woyla ɗenbo e lachin corridor (les mobgal balloɓe jonɗe jam ɓe Russian) hauti e Azarɓe jan gaɗa fuuna hai Iran e Azarbaijan e gongal geɓal Nakhchiiran gaɗa fombina. Yerevan kanje ke gelle mauɗe ɗe lesdi ɗin ɗembo gelle ɓurɗe ɗuuɗirka yimɓe. Armaaniya un lesdi ɗi ɗun nyiiɓi eɗau tsariwal laamu gootal eɗi wooɗo jamiyaaji ɗuɗɗi. Eɗun bo ɗen yahira laamu democracio eɗer maari eɗi wooɗi neesuji ɗuɗɗii nefɗi (neeɓuuɗi) finaatawaji. Ɗun tiggi lesdi Armaaniya artuɗun urartu e ɗungu gu 860BC ɗembo e ƙarnu ɗun 6BC ɗi soiitake inare e sattrapy ɗun Armaaniya laamorɗe Armaaniya ɗun waati semɓe e les Tigranes the great e ƙarnu ɗun1BC e ɗembo e ɗungu gu 301 ɗi latti lesdi eta artuɗi e duniyaaru egu hocci diina kiristaaku e jonɗe diina maari ɗun hukuma artuɗun ƙarnu ɗn 5.
Faslu LeydiEdit
Armaaniya eɗi e geɓal ngal jajirka kilomita 29,743 (sq mil 11,484). Lesdi ɗin ɗuɗka mari eɗi wodi nyoole hautie daalli (juggi) e laddeji seɗɗa. Leydi ɗi yeegi yaariigo mita 4,090 (kosɗe 13,419) ɗau e jonɗe beeli e Mount Arogats ɗembo waala inare gooɗuɗe e les geɓal leydi e mitawal 390 (1,280ft) ɗau e matakiwal weeɗu dammudun mangu geɓal leydi kanjun wooni sappojun ɓurɗun maugu e duniyaru ɗenbo eɗun woodi geɓal ngal nyooldeji e ƙalla hasirje 859% ɓurɗun e switzerland ko nepal. Mount Ararate lattiɗun e ɗistinorɗe ɗun lattake eɗer geɓal leydi Armaaniya kaire wooni nyolde ɓurɗe maugu e geɓal ngal goɗuuɗun nyolde yuutirɗe mita 5,137 (kosgal 16,854) E jooni ɗembo eɗun nɗer geɓal Turkie amma ɗembo ma e jairi ɗun wooni eɗun ɗaaraaɗun semɓe gaɗa Armaaniya. Armaaniyanko’en eɓe koshaaɗun e jonɗe alamawal lesdi maɓɓe dalila ɗemle gaɗa ɗun ɓe ngaadi hotorwal nyolɗe eɗer alamawal lesdi Armaaniya haa waɗɗi hanɗe.
Laamu e SiyasajeEdit
Armaaniya un jamhuriwal ɗun democracio ɗun majalisu. Kunɗiwal siryago laamu Armaaniya ɗun lattake siryago yahirki e laaamu arɗaaki jamhuriwal ɗau yeeso haa yaari leuru Afrilu 2018. E no kunɗiwal siryago laamu Armaaniya ɗun njani arduujo leydi kanko wooni e joogiɗo e mauɗe kuuɗe ɗun wakiltiɗun, ɗenbo e firamministerjo kanko wonii mauɗo gomnaati ɗembo hanko yahinirta e harkaji zartirteɗi. Arɗugal shemmingal egal jungo Azgayin Zhoghov koboo majalisu dokaji ɗi lesdi lattiɗun hanjun wooni ɗun waala tokkaɓe ɗuɗɗe.
LarduujiEdit
Ɗun henɗi Armaaniya ko yaari larduji sappo ƙanji ngoni: Template:Armenia Labelled Map
† 2011 census
Sources: Area and population of provinces.[1]
Ɗudugo yimɓeEdit
Yimɓe: Armaaniya 1950-2010


text:
E wiyde FMI, leyɗe Afrik ɓurɗe ɓeydaade to bannge ƴellitaare e hitaande yawtunde ndee ko Ecopi (8,5%), rewi heen ko Ruwanndaa (7,8), taɓɓiti ko Senegaal (6,7). E nder oon sahaa gooto, ciimtol Bank Monnjaal 2018, hollitii wonde to bannge ƴellitaare aadee, Muritani ari ko 150 e nder 157 leydi e nder winndere ndee, walla 36 nder 44 leydi e nder Afrik. Ndaw ko yurminii, ɓee ina payi yeeso, ɓee ina njahra caggal !
Binndanɗe jiidaaɗeBinndanɗe ballifo goɗɗe
Woppu jaabawol Haaytu jaabaade
Ce site utilise Akismet pour réduire les indésirables. En savoir plus sur comment les données de vos commentaires sont utilisées.


text:
E alluwal ɓennungal ngal, mi wiyiino wonnde ɓeen wonnduɓe e jabet fannu 1, ɓalli mum en in ŋakki insulin sabu baggol mum en memeede. Kono wonnduɓe e jabet fannu 2, baggi mum en ina peewna insulin, kono tan keeweendi dihal kal yonataa e huuɓnude ko ɓanndu nduu ina fota soklude.
E alluwal ɓennungal ngal, mi wiyiino wonnde ɓeen wonnduɓe e jabet fannu 1, ɓalli mum en in ŋakki insulin sabu baggol mum en memeede. Kono wonnduɓe e jabet fannu 2, baggi mum en ina peewna insulin, kono tan keeweendi dihal kal yonataa e huuɓnude ko ɓanndu nduu ina fota soklude.
Walla kadi hay sinno aɗam yoni to batte keeweendi majjam, ɗam wonndaani e semmbe waawde yettinde suukara e nder terɗe ɓanndu. Eɗii sifaaji ɗiɗi kala, suukara neɗɗo oo ñaami kala heddoto ko e nder ƴiiƴam, o yettoytaako nder terɗe ɓanndu.
E aduna hee fof, wonnduɓe e jabet fannu 2 ɓuri e heewde en wonnduɓe jabet fannu 1. E jamanuuji ndeen, jabet fannu 2 heewnoo yiyeede ko e yimɓe heewɓe duuɓi. Kono tan e jamanuuji battindiiɗi ɗii, o waɗtii memde hay sukaaɓe tokosɓe walla sagataaɓe.
Ɓanndu ina sooma ñawu jabet duuɓi jonɗi tawa maale mum peeñaani. E oon dumunna fof, tawata ko suukara ina joowoo e nder ƴiiƴam ina bonnira seeɗa seeɗa nduun ɓanndu. Ko ɗuum waɗi, heewɓe e yimɓe nde tintata ina gonndi e ñawu nguu, tawata ko ngu woɗɗi e bonannde.
Mi wiyiino e alluwal ɓennungal ngal, wonnde ɓeen wonduɓe e jabet fannu 1 ina cokli waɗteede Insulin e kala ñalawma, so ɗuum alaa nguurndam maɓɓe laatotaako. Kono heewɓe e wonduɓe e jabet fannu 2 oo ina nguura tawa ɓeydaaka kaal dihal. Won heen e maɓɓe kadi mbaawataa eeltude ñawu nguu so wonaa ɓe ɓeyde dihal insulin kal, wondude e poɗɗe jareteeɗe, wondude kadi e duumaade e ñameele celluɗe, e kadi e softinde ɓalli maɓɓe.
Kala hitaande wonduɓe e ñawu jabet fannu 2 ina ɓeydoo heewde e nder aduna oo. Ko saabii gargol ñawu jabet fannu 2 e neɗɗo anndaaka tawo haa tigirigi. Ko e wiɗto wonaa ngam anndude ɗuum.
Kono tan feccaaka sikke, wonde won geɗe ganndaaɗe ballitooje ñawu nguu. E majje ina sifee ɗe limtat-mi ɗee:
• Ɓanndu heewndu (ɓuɗtitgol pakitngol),
• Ñameele ɗe cellaani (haa teeŋti noon e ñameele belɗe keewɗe suukara),
• Ngaameela ɓurtuka (ɓanndu ndu dillataa),
• Jiidigal (jabet fannu 2 ina ronee)
• Jeyeede e won e leƴƴi (won e leƴƴi yimɓe ɓuri waawde heɓde jabet fannu 2)
• Nayeewu (keewgol duuɓi)
• Cowagol (debbo reedu ina farwi, jabet ina waawi gaañde cukalel ngel o saawi ngel)
E geɗe ɗe limtu-mi ɗee, keewɗe heen njowitii ko e fannuuji nguurndam. Hono no mbiynoo-mi e alluwal ngardin-mi deftere ndee, nguurndam men wayliima no feewi. Hannde en ngabbitiima e nokkuuji teeru, jahli men ustiima, sabu njolaten ko e otooji. Mbaadi ñaameele men wayliima. Ko heewi e nguura men hannde jiggaa ko caggal leydi. Ɗiin fanuuji ngurndam fof mbewni ɓalli men, udditani ɗi jabet e ñawbuuli goɗɗi ɗi en ganndaano.
Tesko-ɗen
• Hannde e Aduna oo, wonnduɓe e jabet fannu 2 ɓuri heewde e wondube e jabet 1.
• Jabet fannu 2 ina heɓtoo e mawngu e cukaagu fof
• Neɗɗo ina sooma Jabet fannu 2 e nder ɓanndu mum duuɓi keewɗi tawa male mum peeñaani.
• Ina jeya ko ina wallita jabet : ɓuttitgol pakitngol, ñameele belɗe keewɗe suukara, ɓanndu ndu dillataa e duuɓi keewɗi (manngu).
Doktoor Al Huseyni Sal


text:
Pirlitol Darodiingol/Ko Wazi Yimve Njahirta Dardarnde
Fombina
Farida Yahya
Ndenno/voyma yimve zon no njahira kosze bee juuze bana tagle ze kosze nayi njahirta. Vivve Aadama vuriino Mboju, Sirgu e gaduuru ladde yaawugo. Kosze bee balbe vuriino vadootirgo dow terze luttuze: jokke maaje vuriino foondootirgo: balbe bee poove; covvuli bee kopi; kolvule bee kuu’uuje, kosze bee juuze, zon timminiri bee kooli jowi jowi bee pezeeli haa worjooru junngo e kosngal. Juuze bee kosze no kooli zin njeerootiri zon nanndi diga koola be worjooru haa yaago cifatoy. Voyma/ndenno hoondu worjooru zon no vadootirii bee kooli luttuzi, non non boo koola ngora nga kosngal. Kosze bee balbe zon no nawlootira.
Ze zon no mballootira haa roondaago vanndu haa ndu yizi yaago fu, to luumo, maggaago lezze e kooseeje, koo toye ze ngizi yaago. Koo nder ndiyam, ze kuuday ze mballa vanndu weeya, yino, muta. Ze potiday no ze ndarwida haa kuudal maaje. Ze potuno boo ze nguxo walliinde terze gozze, bana sawtu diga honnduko, nanze diga nowru, lumngol/soo’a diga kinal bee maa giize diga gite.
Piyal wasnuuji zon no foondi foti luuraayi wazi terze luttuze kaaji. Ze seyoraaki bee moxxere wuxaande/hagaande haa nawliraaje/denziraaje, kaajal wumniize ngam kosze e juuze babe maaje. Nden ze puzzi konnootirgo bee terze ciwtaaze zen.
Zemngal hagi dabare haa ngaandi nden fuzzi kuugal jisde nden. Ngal fuzzi hayzingo, bee bannguzum dow semmbe balbe e kosze. Ngale vurduno semmbe, ngal hayzini. Dawze zizi nawlirze meezaayi wannaago bee ko luttuze kuwata, nden ze kagi sawtu haa honnduko nden ze ngazi ko aaxugo way kannje vurdi samman/nafu haa vanndu dow luttuze. Zum warti jotta kam ngale vurdi woozugo; balbe njiltori bee juutugo kooli juuze maaje, non non boo ze mbusti kooli kosze way ndammi tekki kooli kosze njoviti mbii kooli juuze nawlirahoy mbeelaakoy cewkoy! Zum tokki felfeltirgo haa wazi nyalze zuzze, yaake feere haa zum haza ze kawta ze kuuda no haani. Zum volwi warti ka bawze wolwete; ze ngayliti ze xami terze luttuze kolla vurdu ngal nder maaje.
Nden zemngal waddi numo mum wii zum waza foondo. Ze fuu ze mbii zum dabare woonde. Terze gozze kam ngizii no zum waza durwo ngo kosngal e junngo. Gozze boo ndarwi dow fijo kafahi, xeftuki tedduzum, pargal, e pijirle gozze sey ni ze fuu ze njavaaka ngam ze torray terze gozze.
Haa jotta ni zum zemngal nde ngal hagi numo haa ngaandi, zum hanngal waddi ngurtorngol koyngol. Kala terngal fuu wardi bee jurkol mum, balbe e kosze ngerdi. Foondo ngon wazaa nder laynde yayniinde lavnde kombi maayo. Terze luttuze zen taskiti bozzum ngam koo woodi ko uddoto torra vanndu, ngam terze zen zon sukli kavda hakkunde maaje. Gite xeewi dayzum yajjini ngam kalluzum/torra no sewri fuu yi’a zum; noppi pizziti ngam nana sawtu no famziri fuu diga daayzum; kinal fifti poorooli mum laavi ngam soo’a nana, ngal hefta kalluzum zum gite ngi’aayi, noppi nanaayi, nden boo zemngal zon taskiti wullay hoola maatina to woodi kalluzum.
Henndu wifi maatini habaru foondo ngon haa buttuli nayi nder laynde nden, ndiyam bee henndu. Dabbaaji zi kosze nayi zon nder ko yaldiri, dabbaaji mawzi ngardi bee lice kecce ngam hollugo jam zi ngardi. Zum tokkal dabbaaji zi noone feere feere, ba Sirgu, wirso, rawaandu/njagaawu, gaduuru ladde, fowru, nyiiwa, tireewa, geelooba, nagge luwiinge e mbana, lelwa, hamfurde, mboju, doomburu, geezooji nder ndiyam, ngabbu liingu, ngilanngeeru, zi mbeeyi dow maaji wanngi haa pomowle ko lutti bo, nder maayo.
Dabbaaji zi kosze zizi, ndawwal, jawngal, zaawiisu wanngini powne mum zon seyseyti; colli njippi diga lezze; keezeezu wazi ko yimugo. Sansanzo/caycayzo, ngilngu, lingolinngoore, kaatoota ladi yahi dow lesdi koo lezze. Doonyorgal yahiri zayzum bee hakkiilo, nden pallaandi doggira zo’o doggira zo’o, de’’itataa nokkuure woore. Waandu, mbaanga, dorooru e diwa dow lice. Hattaa maa lezze e baafe nguuro lesno nden vamto.
Honnduko mavvitiri foondo ngon bee gimol:
En ngazu zum ngam seyoo zen
En ngazu zum ngam seyoo zen
En ngazu zum ngam seyoo zen
Ngam diga huunde woore xiftuzen enfu.
Balbe e kosze kuni njavi ko darwa ngetti;
Walaa baale, kulol kommbol, tikkol koo zaayol.
Balbe arti fuzzugo jurkol; ze cakkini lekki haa leddi. Nden kosze, nanal koo nyaamal, koo maa ze zizi fu xefti ngal sakkini ngal. Kosze zen ndarwida yaake foondo ngon, nden ze naftoroo kooli maaje go’o go’o koo zi fuu maaji, no kumtirta haaje. Ze kavda ze ngaylita zum; yerva zum; ze kavda no ze kavdiri fuu ze potaayi xeftugo zum bozzum: haa sottingo zum, ko ze mbaawata wazugo ni sey latugo zum sotta sezza. Yiigo non wazi kooli kagi sawtu diga honnduko zi ngazi ko jalugo. Balbe jurkooje xukkini uyti haa fonndo ngon, ze kolli sewsewru maaji nden nder kawtal feere ze xefti leggal ngal. Ze cakkini ngal daayzum nder laynde. Zum hayzini hilni poondoove e daaroove. Ze kolli mbawka e maskam feere bo: ze cuvti ngabbon njaareendi diga sigorga maaroori; ze lamni/wurni gaaraaji haa baate; ze ngazi injiyel pamarel xeftooyel lezze tedduze; ze ngazi jaare ze kuvii ze daayzum, cottinol ngol e kuuze ze kooli kosze potaayi sinaa nder koyzol. Kosze kam sey njoozi ngazi ko hayzingo bee kuuze denzirahoy maaje. Balbe daaroove kelli, kolli seyo zowtani balbe bandiije, zum suni zum sargi kosze masin. Fuu e non ze gerdaaki bee vureeki; ze njoozi ze njurngini ze ngewri, kooli maaje gorjooji zizi ngazi ko diidugo haa njaareendi ngazi tarde, no ze ngurtorto semteende.
Haa ragare ni, zum wakkati kosze e kooli mum ngatta jurkol. Ze mbii jurkol maaje kam koyngol. Juuze ndoondo vanndu ndu fuu tartodo bee maaru. Kooli kalliti mbii aye jurkol ginnaangol. Zum hunnde yiigo. Koo zume haa vanndu zon ruzziti. Juuze e tiggi to leddi; gite vaditake leddi, buttulli giize maaje faddaama zon suti leddi, sollaare nasti kinal, wazi ngal zon zisla; kosze e kooli mum zon sinngini dow henndu; daaroove ngazi ko yimugo e ndiwa e mbi’a nyayo juu,
Nyayo Nyayo juu
Hakuna Matata
Fu’ata Nyayo
Hakuna Matata
Turukeni angani
Sey dey hakkiilo maaje zon dow juuze e balbe. Terze kollay noone maskam e kaayeefiiji mum nder wakkatiyel sezza caaliingel ze ngarti ze potaayi koo ze cotta. Juuze ngazi javle sezza sey ngazi ka bojji way nawzum, balbe ndalndalti, njorsiti sey vanndu yani. Ze ciwti nden ze puzziti fahin. Kadi bo ze kavdi ze porta kooli bozzum ze vucca leddi sey gorjooji maaje porti. Zi poondi zi cotta zum saldori ze ngam ze timminiri bee naftoraago kosze fahin. Dum yaake kooli kosze njalata. Ze kagi sawtuwol moddungol diga mozorgol e honnduko ngam ze njobito jaleekoy cewkoy koy kooli junngo njaluno.
Nde balbe nani uytaare kosze sey ze tikki ze monni nden ze kaykini ze poondi roondaago vanndu. Ze mbaawaayi ze cotti koo falannde. Juuze bee kooli nde tampi sey njankiri hokki hoore. Kosze kam zon ceyi ngazi ko hallugo maskamji mum e pijirle mum. Ze koosi wakkati ze njoki, ze ndiwi, ze towni ze juutini wazaayi vanndu yani. Kosze daaroove fuu pii leddi tabbitini zowtanii ze. Balbe vamti juuze peli fijo ngon, ze ngejjiti kannje puzzu no foondo fijo ngon.
Sey ni woodi ko ze kirliti huunde hesre woore bee daaroove fuu, ze kiriti gozzum kesum haa balbe: hoondu worjooru portinoondu yaake juuze jogiino vanndu vartake to kooli luttuzi. Terze nawlirze ngazi ka moosuki e njala nde ze kiriti non; nde worjooru varti dayti wazi juuze ngalaa semmbe waawataa disa, nannga, jogo bee semmbe. Zume zo’o? Njiiju wazi!
Terze ngazi ko yeddootirgo haa wazi nyalze zuzze ze keptaayi ngale vurdi mbawka, lissaafi kooli junngo e kosngal dow kala tergal fu. Sey ni ze kabdi ko mbaawata ze keptaayi beefiingal (vurdungal); kala terze nawlirze fu kilnii dow ko ze kuwi; walaa kuwoowal feere mum sinaa bee hawtaande go’ootal. Ze puzzi volinngo numo maaje ze kepti: ko wi’ete vanndu kam maa? Ze fuu ze xami, ze paami mobgal maaje fuu woni vanndu; ze zon sozootiri kala tergal fuu sey to zon huwa nden terze luttuze maa kuwa bozzum.
To zum wazay bano ngo foondo yeeso nden bo haza nastanngo/ jillinndirgo kuuze maaje, terze zen pottini diga hannde vanndu darodo yaha, kosze boo njaava leddi nden balbe boo keeda dow kena. Vanndu seyori bee pottinol ngol sey dey ndu accay vikkoy lada ngam taa ngejjita asli mavve. Ze cenndi kuuze: kosze ndoondo vanndu to ni haa ze njaari haa wonorde, juuze boo kuwa koo jogo ko huutinirte. Nden kosze bee teppe ndoondo donngal teddungal, juuze boo naftoro maskamji muuzum kuwana nokkuure, nden tabitina honnduko hevi nyamndu. Honnduko koo maa, nyiixe maako, xakka ndi, nden yervana mozorgol hokka reedu. Reedu boo vizza nafoojum fuu rufa zum nder laabi xiixam nden zi cenndana buttulli vanndu fuu. Nden reedu hoosa ceke ze nafataa fuu rufa haa yaasi koo ira nder leddi ndi vedda koonal. Lezze puza, ndima vikkoy, juuze liixo itta ngokkoy nden kokka honnduko. Ee, non woni tarde ngeendam.
Koo pijirle e gimi hilngo maa cenndiraama bana nii: gimol, jaleeze bee wolde accanaama honnduko; pargal e diwa diwa accanaama kosze; nden bolji pijirteezi juuze kam hokkitaama juuze, kadi bo, kosze mballira pargal. Pijirle dogga dogga kosze hokkitaama babal ngal fuu. Cenndol kuuze banngungol wazi vanndu warti ba masinyel marngel yonki, dabbaaji mawzi nder ko zi poti hebugo zuzzum tilimzum.
Non non bo, terze vanndu kepti jeerol kuuze tabutungol ngol tammi waddugo luural. Hoore heedunde dow hoositiray nde vuri kosze memooje leddi hayre laati mawnde nden terze luttuze les maare woni, maccuze tan. Ze kolli to semmbe kam, hoore nden bee ko woni les maare fuu, ze potay. Ko tabitintaka, terze zen kepti nawzum bee belzum to hevi gootal ze fuu ze maatay. Ze baggini honnduko ko acca wiigo zoo jey am, too jey am to ko wolway ko wolwana vanndu ndu fuu taa wi’a tergal gootal bana hanngal tan mari ndu:
Ze gimi:
Nder vanndu men
Maccuzo walaa/jeyaazo
Nder vanndu men
Maccuzo walaa
En zon mballootira
Jey meezen jey meezen
En mballootira
Jey meezen jey meezen
En mballootira
Zemngal zum sawtu/konngol men
Jogam mi jogee
Mahen vanndu yamru
Jogam mi jogee
Mahen vanndu yamru
Kawtal zum bozzum
Kawten kuuden
Vanndu men yamza
Kawten kuuden
Vanndu men yamza
Kawtal woni semmbe men.
Zoo woni taakeere do’a vanndu.
Vanndu wazi ko yimugo haa hannde kannjum
Feerootiri vii Aadama bee dabbaaji,
Koo zin zon caliizi ngaylitol darodiingol.
Bee zu’um ko zi ngii fuu, dabbaaji zi kosze nayi zi kevaayi pirlitol darodiingol. Way gimol kam zum huunde meere. Honnduko kam wazaama ngam nyaama naa yima. Zi kawti zi ngazi mobgel seyo maaji feere zi ngaylataa ngikke.
Nde vivve Aadama paami no terze cozootiri/njusvootiri, kuwa bozzum, to ni ve ngii vanndu bee hoore zon kavda, go’o zon dow gootal, ve ngarta bana dabbaaji mavve nawlirzi zin zon caliizi pirlitol darodiingol.
Read the English translation – The Upright Revolution: Or Why Humans Walk Upright by Ngugi wa Thiong’o
Edited by Adamu A. Siuto
Farida Yahya is a 29 year old entrepreneur, biochemist, writer, and mentor. CEO, LumoNaturals, Abuja’s foremost natural hair salon and shop. She is Editor-in-chief at northernlife.ng; A news and features website with the sole aim of celebrating youth initiatives, and shining a light on communities. Her interests also include; volunteering, charity and activism. She loves to read, write, create and network.
ADAMU A. SIUTO is a Pullo by tribe born in 1966 at Wuro Daande Mbanga, Sardauna Local Government, Taraba State Nigeria. He attended Tamvya Primary School from 1977 – 1983. He proceeded to Government Secondary Gembu in 1983 and completed in the year 1987. Consequently, he also furthered his education in the year 1989 to Federal College of Education, Yola where he red Agric Education Double Major and obtained his Nigeria Certificate in Education (NCE) in 1991. In the same year July, 1991 he took up appointment with Local Government Education Authority as a Classroom Teacher. He went to University of Maiduguri where he obtained his first degree in Linguistics/Fulfulde a combine honour in 2002. In 2003 he got admission in the same University to read M.A General Linguistics and at the same time was given a Graduate Assistant where he served for the period of two years. Presently, he is working with Taraba State Universal Basic Education Board, Jalingo
What's Your Reaction?
A pan-African writers' collective and publisher


text:
Waktuuji seeɗa caggal kabrugol sankaare Laasana Konte (talaata 23 desammbar 2008), kapiteen biyeteeɗo Muusaa Dadis Kamara haali e rajo Gine holliti wonde « tuggude hannde, Doosɗe leydi ndi njowaama, kam e denndaangal golle politik e senndikaa ». « Guwarnamaa o e denndaangal juɓɓule ndenndaandiyankooje pusaama ». O wiyi wonde « Goomu diisnondiral » ndenndinngu kooninkooɓe e siwil en maa sose ko neeɓaani. Nii woni, ngolɗoo kadi, larme Gine fadi ko haa persidaa saŋkii, nde waɗi kuudetaa.
Hono no ɗaminiranoo, Dental Afrik idii hollitde « ngoƴa mum » e kaaɗoo ngonka kesa, ɗaɓɓiri larme ɗe, nde ruttotoo ko ɓuri yaawde e ngonka dagaare doosɗe rewrude e maslahaa ngenndiijo ɓurɗo yaajde, e nder deeƴre. E nder ɗum Gine yowaa e Fedde he, sibu doosɗe mum ina karmini pollugol laamu. Ko ɓuri teeŋtude e winndere nde ñiŋii kuudetaa o, gila e Dental Amerik haa yettii Afrik Worgo, rewrude Pari. Ko daande wootere serindii, hono Abdullaay Wad, biyɗo wonde kooninkooɓe ɓe ina poti walleede. Ɗum haawaani heewɓe e Abdullaay Wad, mo nganndu-ɗaa, ina goongɗini waɗɓe kuudetaa e Muritani ɓe, njandini laamɗo mo ɓesngu toɗɗii e woote laaɓtuɗe.


text:
Eɗen nana ene wiyee « ndeereeru ko calɗi baasal,dimo ko jondiniiɗo ». Hannde, ene woodi e men ɓe paamaani ngol konngol walla tawi paamii mbaɗa ko wiyatee « paho nanataa ko haajaaka koo ». Ɓeen ngoni, joom en gite puniiɗe, ɓe njonetaake, fedde njiyi fof mbiyata ko maa naata e mum. Tawi ɓe nganndaa, gooto waawi waalde tan ko e wooturu.
Eɗen nana ene wiyee « ndeereeru ko calɗi baasal,dimo ko jondiniiɗo ». Hannde, ene woodi e men ɓe paamaani ngol konngol walla tawi paamii mbaɗa ko wiyatee « paho nanataa ko haajaaka koo ». Ɓeen ngoni, joom en gite puniiɗe, ɓe njonetaake, fedde njiyi fof mbiyata ko maa naata e mum. Tawi ɓe nganndaa, gooto waawi waalde tan ko e wooturu.
Waɗde so en ƴeewtindiima no feewi, maa en taw alaa ɗo joom mum waɗi ko maantinii. Yanti heen, ene gasa o tuumee naafigaagal walla nii o wona ɗuum. Mi waawaa wonde e pelle ɗiɗi haa e tati, won heen nii nay, mi wiya fedde heen fof yo mi addu miijooji moƴƴi tawa mi wuuranaaki hay heen wootere. Eɗen nganndi kay, haa e comci maa won heen ngol ɓurɗa horsinde saka noon ko a jeyaa. Sikke alaa ma a taw ko ko Maamuudu Gise wiynoo koo tan «won e pelle joom mum wonata toon ko keɗotooɗo, e ɗeya o wona pewjoowo nananaaɗo». Eɗen nganndi, ko heewi ene saaboo naatgol neɗɗo e fedde.
• Ene heen ko yiɗde naneede tan, haa teeŋti so tawii ndeen fedde ko nanaande waɗde kala nanaaɗo heen ko wonaa kanko hakkunde makko e mum heewaani welde ;
• Ene heen ko yiɗde ardaade, ko ɗuum waɗi keewi ko bonnitde gardiiɗo oo, sabu yiɗde oon ittee e waɗtee ɗoon ;
• Won heen kadi ko yiɗde dañal tan, ko ɗum saabii ene keewa sikkitaare e kalfinaaɗo ngalu oo ;
• won heen noon ko goongɗinde ko waɗatee koo tan ; ɓeen noon keewaani, nde tawnoo ko weli heewataa.
Ko yanti e ɗuum, Nuwaasoot tan, hannde ene waɗi pelle ɗe limoore mum en anndodtaako. Tawi alaa heen fof waɗoore ko seerti e ko ɗeya mbaɗata koo : mago, ñalɗi pinal, jaŋde, jeewte. Ko huunde moƴƴere kono ronkaama nii yoo ɗe njokkondir saka ɗe ngiirtondira, walla boom ɗe liggodoo hay sinno ko e dumunnaaji daɓɓi tan. Ene saabii ɗuum noon, ko kaalno-ɗen jooni koo, woni alaa jaɓoowo kawtal pelle waɗee so wonaa kanum ardii, walla tawa ko kañum fewjata ene rewee. Nde tawnoo mo woni fof yiɗi ko wiyeede « o mona». Waɗde fotii nde kaaldu-ɗen goonga. Kala jiyaaɗo hannde wiyata ko « fulɓe kay ndentaani » tawi kañum e hoyre mum so wiyaama « ndenten kono a ardotaako tan laawoto ». Yahdooɓe e mbedda noon, so mbiyii ndeggondirtaa maa cawndondira keƴdataa. Alaa e sago wooda keedɗo yeeso, heddiiɓe ndewa e mum. Gardiiɗo kadi annda ardoraaki ɓurde waawde e ardaaɓe ɓee, waɗi ɗum ardaade tan ko sabu ko nayi ɗi ngalaa gaynaako keewaani jofdude. Waɗde ndokken wasiyaaji :
• Tawde gooto waalata ko e wooturu, neɗɗo yo haaɗ e fedde wootere waɗa ɗoon ko barkini, ko nafata.
• Keewal pelle ene moƴƴi, kono yo gollodagol wood hakkunde majje, tawde kawtal weeɓaani.
• Neɗɗo ene waawi ligganaade fedde tawa ardaaki, waɗde mbaasen sikkude ko ardaade tan waɗata liggaade.
Tiiɗno-ɗen woto ndeer-ɗen ; kadi ngannden naneede fawaaki e ardaade. Fawii tan ko e waɗde ko nafata, ko yiɗaa.
Yoo Alla rokku en noppi nanooji e hakkillaaji paamooji, mbele leñol ngol yettoo ɗo njiɗ-ɗen yettoo ɗoo.
Malal Sammba Gise


text:
Ñalnde alet 27 marsa 2022, Fedde Ɓamtaare Pulaar he Muritani (FƁPM), waɗii batu mum diisnondiral ɗo Suudu ganni Nuwaasoot ɗoo. Batu Diisnondiral ko batu potngu jooɗaade hakkunde batuuji ɗiɗi mooɓondiral kala (duuɓi ɗiɗi caggal batu mooɓondiral). Ko he lewru desaambar 2019 nguun batu mooɓondiral 7ɓu jooɗinoo, toɗɗii yiilirde hesere ñalnde 29/12/2019. Golle nguuɗoo batu ko yuurnitaade duuɓi ɗiɗi ɓennuɗi ɗii, e waɗde wasiyaaji wonande daawal duuɓi ɗiɗi paaɗi ɗii. Hikka noon hawri ko he haala mbayliigu Tippudi nehdi e jaŋde. He nder joɗnde hee kadi, haala mahngo boowal fedde ndee, haalaama…
Ko ɓuri heewde he cate nder leydi ɗee nootiima, neldii terɗe mum ɗiɗi : hooreejo ( maa lomto mum) e tergal goɗngal. Ginol golle batu nguu ko toɓɓe ɗiɗi wonnoo : 1. Seedantaagal Yiilirde ngenndi 2. Galle Fedde Ko ɓee ngarani cate mum en :
1. Catal Nuwaadiibu : – Caam Aadama – Abdul Gey
2. Catal Suwoyraat: – Umaar Muusaa Sih
3. Catal Kayhayɗi: – Usmaan Ñaan – Yaayaa Jah
4. Catal Elminaa – Alhasan Jallo – Nennee Bah
5. Catal Erkiis-Raaybani – Abuu El Haaj Deh – Mammadu Aamadu Soh
6. Catal kiifa: – Huseyni Aamadu Bah – Isaa Gori
7. Catal Sehilbaabi: – Yaayaa fuunti Soh
8. Catal Daar El beydaa (Nuwaasoot) – Yero Bah – Muhamed Murtada Sih
9. Catal Fonndu Caskon – Muusa Mali Jah – Mammadu Sammba Jah
10.Catal Daar‐nayiim: – Usmaan Lih
11. Catal Arafaat (Nuwaasoot): – Aamadu Jibeeri Sih – Ibraahiima Sih
12. Seeno Busooɓe: – Aysata Saydu Gey – Alhaj Malal Sih
13. Sebka (Nuwaasoot) – Aamadu Siidi Wele
14. Garlol – Aamadu Sih
Joɗnde ndee udditiraa ko konngol bismaango hooreejo, arti nde tawtoraaɓe ɓee kala cakkitanta duwaawu jaale mawɗe fedde ndee faatoraaɗe he ndee ɗoo hitaande, kam e denndaangal maayɓe juulɓe kala. Eɗen ciftina tan, he daawal hakkunde ngal, tergal Yiilirde Ngenndiire gootal sankiima. ngaal woni Abdullaay Muusaa Sal, kalfinanooɗo Dallinannde. Lomtii ngal he gardagol fannu oo ko Salimata bah. Ko noon kadi, he lewru maayndu nduu hooreejo teddungal Sammba Gata Bah sankiima.
Ɓaawo ɗum ko ciimtol golle fedde ndee hooreejo yaaɓani, o arti e huunde he ko gollaa, pergitte kam e kuccam.
Nde o gayni ɗoon, ko cukko-hooreejo Mammadu Mbay, arti he luggiɗinaade kam e ngonka golle fedde. Nde ɓe njowi ɗoo, waɗaa ko seppoo-joloo, gila e hooreeɓe teddungal, bismaaɓe tedduɓe haa e tawtoraaɓe ɓee kala.
Miijooji cakkitaama, holi no gagga galle oo ñawdortoo ?
Joɗnde ndee huuɓirta ko cariiɗe. Ko he kaan tuma Njaay Saydu Aamadu arti he humpitde ko yowitii e Koolol daande maayo eyɓinaangol ngol, o tabitini ina woodi, o rokki hay dalilaaji mum. Ngol waɗata tigi ko to Jowol, so Allah haajii, hayso lajal ngal dottaaka tawo. Yo Allah rokku en no kawrir-ɗen heen.
Ɓaawo ɗuum huccanaa ko toɓɓere ɗimmere batu nguu, so Galle (boowal) Fedde ndee. Caggal nde hooreejo fedde waɗi daartol daɓɓol galle oo, holliti miijo jogaango ngam kisnugol galle oo, arɓe ɓee ndokki heen jiyanɗe mum en, kam e peeje potɗe sakkeede ngam mahde galle oo.
So Alla jaɓii maa Yiilirde ngenndi sakku peeje mbele wooda ko fuɗɗaa waɗeede he boowal hee ngam hisnude ɗum. Ɓaawo ɗuum huccanaa ko geɗe cariiɗe. Ñalawma oo gasiri ko tonngugol hooreejo e cukko-hooreejo, natal maanditoore ƴettaa, waynondiraa, tawi waktu 6ɓo fawii hojomaaji 30.
Boobo-Loonde, kalfinaaɗo Kumpital


text:
E lewru marse 2013, Muritani yowaama e njuɓɓudi toppitiindi laaɓal e nder golle mbaylaandi gaggitagol (ITIE). Muritani naatnoo heen (ɗaɓɓaande mum jeyeede heen jaɓanooo) ko ñalnde 15 feebariyee 2012. Kono gila ndeen won gollooɓe faggudu e leydi hee ndonkii yettaade nokkuuji MCM walla Tasiast, ngam hoolkisaade ɗooftagol sarɗiiji dental ngal.
E lewru marse 2013, Muritani yowaama e njuɓɓudi toppitiindi laaɓal e nder golle mbaylaandi gaggitagol (ITIE). Muritani naatnoo heen (ɗaɓɓaande mum jeyeede heen jaɓanooo) ko ñalnde 15 feebariyee 2012. Kono gila ndeen won gollooɓe faggudu e leydi hee ndonkii yettaade nokkuuji MCM walla Tasiast, ngam hoolkisaade ɗooftagol sarɗiiji dental ngal.
Yanti heen, Muritani tardii fotde duuɓi ɗiɗi e bayyingol ciimti golle mum, huunde himmunde wonande ITIE, sibu ko ɗiin ciimti kollitta no golle ɗee njahri e hitaande kala. Tee, leydi jaɓetaake e njuɓɓudi hee tawi hunaaki gollondirde e renndo siwil kam e sosiyateeji faggudu ngam siynude ITIE.
E Muritani, gila 2008, kala nde batu hilifaaɓe jooɗii, jamirooje keewɗe njiylawu oogirɗe walla gaggitagol mum en, ina ndokkee. So tawiino ina wondi e laaɓal, ɗuum ko maale moƴƴe wonande leydi ndii. Kono hay gooto anndaa no rokkirtee, e ko dañetee heen, sibu hiisa mum alaa fof ɗo feeñata e ɓeto kaalis leydi ndii.
Hannde, ina wiyee wonde «hooreeji leydi oo walla ɓalliiɓe ɗum ina njogii ko ina wona pelle 20 ɓaggorɗe (sous-traitance), dokkaaɗe kontaraaji keewɗi kaalis, gollotooɗe e nder niɓɓere kunuus » ! Ɗum ina jeyaa e ko addanno lowre internet «africa intelligence » wiyde wonde « oogirɗe Muritani ngoni ko e juuɗe wulaad Buu sbaa en ».
—————————-
ITIE (Initiative pour la Transparence des Industries Extractives), woni njuɓɓudi toppitiindi laaɓal e nder golle mbaylaandi gaggitagol. Ko dental denndinngal laamuuji e sosiyateeji e pelle renndo siwil e jom kaalisaaji en, e pelle adunankooje. Faandaare dental ngal ko waɗde feere mbele ngaluuji leyɗe ɗee ina nafta ɓiɗɓe mum en. Ɗum ɗoon noon aaɓnotaako so anndaaka ko dañetee e ɗiin ngaluuji tago. Ko ɗum tagi ITIE toppitii ko waɗde feere mbele terɗe mum ina kollita aduna oo kala no golle gaggitgol oogirɗe walla kuutoragol ngaluuji tago goɗɗi ɗii njahri, ko dañaa heen, ko ronkaa heen … ɗum noon, kala ko gollaa heen yo a taw ina laaɓti.
BAB


text:
Home -- Fulfulde -- Perform a PLAY -- 050 (Attention danger of an avalanche)
50. Wattu yila, bone aggitannde bufenri ndin
Ka hoore pelle ɗe Swisi ɗen, suka no taýitude leeåi dammi ɗin. Himo yiɗi piindi ndin e gilaasi on ko jalbata kon. Yiilotooɗo ari haa ka laawo faaɗungol wongol ka fello ɗon.
Yiilotooɗo : "A finii e jam, ko honno inneteɗaa?"
Hamidu : "A finii e jama, ko Hamidou mi wi’etee."
Yiilotooɗo : "Ko an tun woni ɗoo?"
Hamidu : "Hiihi, ko gurte woni ko addinmi, ko dankagol dammi ben an ɗin mi woni e waɗude."
Yiilotooɗo : "Awa, hara ko a ngaynaako. Hara hiɗa anndi Ngaynaako Moýýo on?"
Hamidu : "Oo'owoye, ko hombo woni on?"
Yiilotooɗo : "Ko Iisaa Joomi on woni on. Ka nder Kitaabul Muggadasi, hino wi’aa wondema yimåe åen no nanndita e baali murtuɗi jokkayɗi laawi majji on. Ngaynaako Moýýo on no ɗaååitude en, himo faalaa ardaade on, o dankoo n o hewtina on ka aljanna ñannde goo."
Hamidu : "Hara o ýettay lan ɗoo nde mi maayi?"
Yiilotooɗo : "Hiihi. Ko handuɗaa e mun ko toragol mo yo o wontane ɗun tigi."
Hamidu : "Miɗo faalaa waɗugol ɗun jooni."
Hamidou no toraade toraare newiinde. Ko ka åernde makko nde iwi. Himo faalaa taweede e åe annabi Iisaa åen. Adalde yo yiilotooɗo on jokkito laawol mun ngol, o wi’i oo Hamidou :
Yiilotooɗo : "Hiɗa tawdaa jooni e ngaynaako moýýo on. A waaway soono woo wi’ugol mo ɗun ɗoo : Ko Joomiraaɗo on woni ngaynaako an on. Ndaaru, hiɗa waawi huutorde kolli maa ɗin fii sappagol on aaya ka nder Kitaabul Muggadasi."
Hamidou fillitike aaya on, o wallinii hondu makko ndun e hoore halfere kala. O hiååi hondu nayaåuru ndun, o wi’i ɗun ɗoo :
Hamidu : "Ko Joomiraaɗo on woni ngaynaako an on."
E nder weltaare moolanaande, o yewti mawåe makko åen fii nden toååere. Gurte makko ɗen lannii, kanko Hamidou himo haani yiltitaade ka duɗal.
Saa’i jaangol ngol hewtii, fewndo onsay pelle ɗen ka leydi Swiisi no hulåinii fota. Wonde, haray bufenri guuwe ɗen no waɗi.
Hamidou no jokkude laawol makko ngol ka nder bufenri. Tun nde wootere, o nani hito parñite ɗen. Himo eååunoo dogude, kono tawi lannii laawaade. Guuwe bufenri ndin hunndii mo, buumirii mo o fow bufenri ndin.
Åay jemma on hewtii, mawåe makko åen fuɗɗii aanude. Åe ɗaååiti mo ko timmata saa’aaji buy. Ka sakkitorun ko åe yiiti mo, åe yi’i jaka himo jogitori fota hondu makko nayaåuru junngo nano ngon. E nder ko o maayata kon, Hamidou annditi fii ngaynaako makko moýýo on.
Hari haa jooni, mawåe makko åen no aani. Kono o yarlinii åe e fee ko o wi’i åe kon åe yiitoyay mo ñannde goo ka kammu. Ñannde goo, nde åe yiidoyta e ngaynaako moýýo on haa poomaa.
Hara hiɗa waawi yewtude sugu ɗii konguɗi : ko Joomiraaɗo on woni ngaynaako an on?
Yewtooåe : Fillitotooɗo, yiilotooɗo, Hamidou
© Copyright : CEF Allemagne


text:
Laaɓal nebam e ko nanndi heen : Hono ibnu Abbaas, yoo mbelemma ALLA won e makko, wiyi, hono nellaaɗo Alla mo jam e kisal ngoni e mum o wiyii : “naamndaa ma so tawii ko wayi no Doomburu maayndu yanii e nebam?” O wiyi : “ittee ndu, mberlon ndu, kuuyton ɗo ndu yani ɗoo, ñamon nebam mon ina laaɓi. So tawii won e geɗe, ko wayi no diwooje walla laadooje yanii e ñameele mon, ittee ɗum, kuuyton ɗo yani ɗoo, so on nefaani ɗum, ñamee hay huunde alaa heen.
So wonaa tawi oɗon kuli ina waɗi tooke, ndeen hoto ñaamee kono harmaani.” Nanira yeewtere nde ko Bukhariyu.
Hono Haafis wiyi : “naniraama ibnu Abdu Elberri wonde hawraama, wonannde ñaamde tiiɗnde ko wayi no ñiiri walla maaro e liɗɗi walla teewu cahaangu e ko nanndi e ɗeen geɗe, so tawii tenke en, doombi en, njanii e nder heen, alaa ko bonnata. So won ko battindi heen, meeftu ɗum, mberlo-ɗaa ko heddii koo, ñaamaa.” Ina waɗi luural seeɗa wonande ñaamde lerɓunde, ɗuum, won wiyɓe ina moƴƴi, won wiiɓe moƴƴaani so tawii won geɗe jangtaaɗe ɗee njanii e nder mum. Kono tan keewal annduɓe Diina njahri ko ɗum moƴƴaani.
Laaɓal nguru jiiba
Ina laɓɓina nguru jiiba, nder mum e boowal mum, so tawii ngu ñobbaama fawaade e yeewtere ibnu Abbas (yoo mbelemma Alla won e maɓɓe) o wiyi : hono nelaaɗo Alla mo jam e kisal ngoni e mum o wiyi : so nguru jiiba ñobbaama tan laaɓii.
Laaɓal geɗe garooje ɗoo ɗee :
Daarorɗe en, laɓɓe en, silameeje en, cegeneeji en, butelaaji en, e nokkuyon mbaɗateekon geɗe niinooje, ɗuum, kala heen ko neɗɗo waɗi tekkere laaɓnde walla lawyi ɗum, bone mum gasii. Ngam ndeen, e yonta nelaaɗo, saahabaɓe ina njuuldatnoo e silammeeje mum en tawa eɗe moddi yiiyam, kono bonnataa njuulu maɓɓe.
Laaɓal Paɗe
Faɗo waɗngo soɓe les mum, leydi ina laɓɓina ɗum, ko wayi no paɗe mukkaas walla paɗe, ko ɗe mbaawi wonde fof, so ɗe njaɓɓii soɓe, a taastii ɗum e leydi haa batte mum iwii, ɗum laaɓii hankadi. Fawaa e yeewtere Hurayrata, yoo mbelemma alla won e makko wiyi : “hono nelaaɗo Alla (mo jam e kisal ngoni e mum) o wiyi : paɗe gooto e mon so yaɓɓii ko moƴƴaani, leydi ndi yaɓɓata ndii tan ina waawi laɓinde ɗum en. O ruttii o wiyi : so bootuuje walla mukkaas gooto e mon yaɓɓi soɓe leydi ndii tan, yonii ɗum laaɓal.” Hono Abii Sayiid hollii, hono nelaaɗo Alla mo jam e kisal ngoni e mum o wiyi : “so gooto e mon so arii e jamaa omo ɓoornii paɗe, yo o yuurno les paɗe ɗee so alaa soɓe. So o tawii ina waɗi soɓe yo o momtir soɓe oo leydi haa natta battinde e les paɗe ɗee, caggal ɗuum omo waawi juuldude paɗe ɗee.” Naniraa ɗum ko Ahmadu e Abii Daawuuda. Geɗe kuutorteeɗe ko wayi no ɓoggol liirateengol comci. Ɓoggol so tawii liirraama e dow mum geɗe baɗɗe soɓe, caggal ɗuum naange yoornii ɗum, walla henndu, haɗataa ɗum liireede heen comci laaɓɗi, alaa ko bonnata.
So huunde yani e dow neɗɗo anndaa ko yani e mum : So huunde yanii e dow neɗɗo, o anndaa ko yani e makko koo, ko woni, mbele ko ndiyam walla coofe, waɗɗaaki e makko, kanko leppuɗo oo, naamnditaade hol ko ɗum woni. So o namndii ma kadi gannduɗo o fotaani haalande mo, hay sinno ina anndi ko woni, caggal ɗum so o yiɗii juulde omo waawi juulde, haadi omo wonndunoo e salligi. So tawii kadi ko comci ɗi o ɓoorninoo ɗii leppi , o wuppataa ko leppi koo haadi o anndaa, o fotaani kadi anndikinaade, bonnataa e laaɓal ngal o joginoo ngal hay huunde.
Geɗe coklinooje neɗɗo. So won ko heɓi gorko, walla laaci leppuki leppinii ɗum e makko jamma, ko leppi koo, o anndaa ko ɗum woni, waɗɗaaki mo uurnaade ngam anndude ko ɗum woni. E nanireede Umar (yoo mbelemma Alla won e makko), o wiyi : “o meeɗii wirtaade les huɓeere, baltirgal mum siimtini e dow makko ndiyam, omo wonnduno e sehil makko, oon wiyi : “ee hey maa jom baldugal ! Aan kam, ndiyam baldugal maa ngal ina laaɓi ? Umar heɓɓitii wiyi : jom baltirgal hoto haalan mo ! Ɓe ɓenni ɓe njahi laawol maɓɓe.”
Ɓakke e dow laawol
Hono biyeteeɗo Kamayla Bun Jiyaadi wiyi : “mi yiyii Aliw (yoo mbelemma Alla won e makko) ina yaha e laawol baɗngol ɓakke, omo lofoo e nder majje, o naati jamaa koyɗe makko ina mbaɗi ɓakke, o habbiri, o woni e juulde, etee o semmbaaki, o yettitaani salligi.”
Yiyde soɓe caggal juulde :
So neɗɗo ina juulatnoo, caggal ɗum o silmini juulde makko, caggal ɗum o yiyi e comci makko soɓe walla ɓanndu makko soɓe, o anndaano, walla omo anndunoo, kono yejjitii, ɗum, walla o ronku ittude ɗum, njuulu makko ina selli o ruttittaako heen, fawaade e konngol toowɗo oo : “laataaki e mon yoɓde juumre gooto emon.”
Majjireede soɓe : So tawii soɓe ina soomii e nder comcol neɗɗo o anndaa ɗo soɓe ɗee ngoni e makko, waɗɗii mo hankadi ko lootde walla wuppude comcol ngol kala, ko ndeen o yenantee laɓal comcol ngol.
Soofde ɗo ɓuuɓtatee : Neɗɗo fotaani soofde ɗo ɓuuɓtetee walla taaraade ender ndiyam ndeeyɗam ɗam alaa waraango, ɗum ina añaa.
Soofrude darnde : Gorko, soofrude ɗum darnde ɓuraani yiɗeede no feewi. Kono hulaa heen ko hoto henndu weɗde coofe ɗee ruttitoo e makko, kono so omo annndi henndu artirtaa ɗum e makko, alaa ko boni heen. Kono dewbo kam, yiɗaa tan ko yo o soppino so ina soofa. Dewbo e gorko fof ɓuri moƴƴude, ko so ina coofa, yo mbirno gite yimɓe. Naniraa ɗum ko yumma men Aysata, ɗo o wiyi : “kala biyɗo yiyii nelaaɗo Alla ina taaroroo darnde, oon haalaani goonga, ngam o meeɗaa yiyde nelaaɗo Alla ina taaroroo darnde.”
Soofde e laawol : soofde e sara laawol ɓuraani yiɗeede. Kono, soofde e koyɗe mum walla comci mum, ɓuri bonde. Ngam nelaaɗo Alla (mo jam e kisal ngoni e mum oo) wiyi : “Alla huɗii geɗe tati : ɓittoowo kuudi, ɓittoowo coofe, ɓittoowo henndu”. Ɗuum noon, yoo Alla daɗndu juulɗo huɗireede ɗeeɗoo geɗe. Ko ɗum tagi eɗen pela won e yimɓe ngam ina coofa e sara laabi, kono ɓeen mbaɗirta ɗum ko reentaade ndiin ɗoon kuɗdi.
Momtorɗe jalte : Ina hawraa neɗɗo so yaltoyii ɗo alaa ndiyam, heewi momtoraade tan ko geɗe joorɗe, ko wayi no kaaƴe walla lekɗe walla leydi njoorndi, so wonaa tawa ko rubundere, ɗuum ina haɗaa momtoreede. Ngam nelaaɗo Alla mo jam e kisal ngoni e mum oo meeɗii yahde ladde o woni e yaltoyde, o naamndii gooto e sahabaaɓe makko ɓee yo addan mo ko o moomtorii, oon addani mo kaaƴe ɗiɗi e rubundere, o nanngi kaaƴe ɗiɗi ɗee, o werlii rubundere ndee, o wiyi : “ɗum ko soɓe.” Caggal ɗuum, hono Aysata yoo mbelemma Alla won e makko, wiyi : “so tawii gooto e mon yaltoyii artii, yo o sooɗoro juuɗe makko saabunnde walla uraaɗe, so o dañii ɗum ɓuri yooɗde.” Naniraa ɗum ko Ahmadu e Abuu Daawuuda. Caggal ɗuum, naniraama Ibnu Abbaas yoo mbelemma won e maɓɓe o wiyi : “laatinooma nelaaɗo Alla mo jam e kisal ngoni e mum oo, so ina naata suturo, omo heewi naworde nokkuyel baɗngel ndiyam ngam laɓɓinoraade.” Ɗum ina hawraa e dow mum. Hono Ibnu Abbaas yoo mbelemma Alla won e maɓɓe,o wii : “hono nelaaɗo Alla mo jam e kisal ngoni e mum oo, wirtinoo ma genaale, o nani yimɓe ɗiɗo ina leeptee e nder qabriiji mum en, hol ko tagi ɗuum? O wiyi : heen gooto so ina taarotonoo, ina heppa ko gaynata tawa yahii, firti daañaa oon wonndi ko e soɓe, kadi so ina sofa woɗɗotaako yimɓe. Goɗɗo oo, kañum ne, ko penoowo, kala ko o yiyi ɗoo, o nawtat ɗum bannge goɗɗo, hay sinno o naamndaaka,” oon wiyatee e Pulaar, ko adda-nawta.
Yiggirde junngo caggal nde yaltoyi : So neɗɗo taanjoyiima foti ko laɓɓinoraade nano, so nano ngoo ala ngantu. Hono biyateeɗo Salmaan wiyi : “alaa ko nelaaɗo haalanaani on e nguurndam, o haalanii on hay no njahraton ladde.”
Laɓɓinde juuɗe mum : So tawii neɗɗo taannjoyiima, so o alaa ndiyam yo o momlu e juuɗe makko leydi njoorndi, caggal ɗuum, so o heɓii ndiyam, o sooɗoo ɗe ha ɗe laɓa.
Wisaade ndiyam : So tawii neɗɗo taaroyiima, o wisii heen ndiyam, caggal ɗuum o mo sikkitiima pilam coofe ɗee won ɗo njani e comci makko, yo o wiccu ɗo o sikkitii ɗoo ndiyam.
Naatgol suturo ina yaltoya : So neɗɗo ina naata suturo ina yaltoya, walla ina soofoya, o ardinta ko koyngal nanal o wiya : “innde Alla, mbiɗo moolii bone seyɗaneeji dewi e gori.” So o haljitii, o mo yalta o ardinta ko koyngal ñaamal o wiya : “mbiɗo yaafno maa”. Firti ko mbiɗo yaafno maa, aan Alla, nde tawnoo seyɗaneeji koɗata ko e ɗiin nokkuuji.
Neesu sunna : Alla suɓiima wanande Annabaaɓe (yoo kisal Alla won e maɓɓe), en njamiraama ñeemtinde golleeji maɓɓe, e dow ɗuum, mbaɗten ɗum maandeeji menjeyal, mbele ina heewa reftiiɓe e ɗeen geɗe, ɗeen geɗe ngoni garooje ɗoo ɗee : duhagol, walla kaddingol ɓiɗɗo gorko. So ɓiɗɗo gorko ina haddinee, taƴatee heen tan ko nguru kippotoongu e murtoonde ndee ngam laɓɓinde ɗum hoto waɗde tuundi. Ndiin tuundi noon, wiyatee ko mbañtu. So ɗum ittaama e dow murtoonde gorko, ina ɓeydana ɗum dakamme.
Jibriil Muusaa Joop


text:
Këyítfii
Saŋ
ɗeɓ kibínɗa
Woꞌeencii lëgís Këyítfiiɗa
Këyítfii fii fërí Saŋ ɗeɓ kibín. Saŋ yiima laakin këyít filiis faa ya bídee, ya ɓéestíꞌta ga ɗuuƴgaanaa daa kipeskaa Yéesu madee ga ëldúnaɗa. Fa woꞌu: «Hewhewii winéwíꞌwii Saŋ bínɗa». Tíkka ga, ya bínnda këyít kanak ciliis.
Waama laakee ɓuwaa woꞌee ɓuwaa saboh, an Yéesu Kiristaa yii tum hafci ɓoꞌ hayya ëldúnaɗa enndii kowu Kooh. Ɓa woꞌee ɓuwaa ɓan an ɓaa en ɓéeɓ mínin kitum iñaa neɓpi, Kooh abohoori ka. Iñaama tah Saŋ bínnda kerceencaa këyít kiwoꞌɓa ɓaa en Yéesu kayoh-kayohɗa. Ya woꞌꞌaɓa ɓan iñaa aaw ga kipeskaa leehooɗa, na daa ɓoꞌ jom kitum bi ya mín kilaas gakaɗa: ɓéeɓ ɓaa gëm ga Yéesu Kiristaanaa hay gaka kilaas.
Ya tíkka ga an ɓuwaa enat wíinoo na Kooh ya na Yéesu Kowukiigari; ɓa waaꞌ Kooh, ɓa waaꞌ ɓimooroomɓa ɓéeɓɓa. Binaa ɓa tum iñaamanaa, wóorin an ɓa hay kilaas kipeskaa leehooɗa.
Këyítfii Saŋ ɗeɓ kibínɗa tíidoh anee:
1 - Woꞌeenii Kooh onohi kipesɗa (1: 1-4)
2 - Kooh leeꞌlaat kesi (1: 5–2: 6)
3 - Iñii nakohu kitumɗa (2: 7-17)
4 - Buwii sagoh na Kiristaaniiɗa (2: 18-29)
5 - Ɓuwii enu ɓitowu Koohɗa (3: 1-10)
6 - Waarohat ga díkaantiruu (3: 11–4: 21)
7 - Kigëm ga Yéesu haydohi kiwaaroh (5: 1-21)
1
Woꞌeenii Kooh onohi kipesɗa
1 Ɓii iñii mi bínndúu yii woꞌ ga loociɗa, enin lak ëldúna sakussii duum. Ɓiima nak, ɗí kelohinndi ya woꞌ, ɗí hotinndi na hassíi, ɗí malaksukohinndi dijófíꞌ, ɗí leꞌin yahhíi gari. Ya yërí en woꞌeenii Kooh onohi kipesɗa. 2 Kipeskii teewukohin, ɗí hotinka ee kërí ɗí seediꞌ. Ɗí yéegallúu kipeskii leehoo taaꞌɗa, kii enee kumëeñíꞌ ga yahaa Kooh Paamudii ee ka teewukohin garíiɗa. 3 Iñii ɗí hotin ee ɗí kelohinɗa, yërí ɗí yéegallúu ɗú ɓan, doonaa, ɗú naríi, ɗu en wíinoo, ee ɗu ɓéeɓpuu ɗu bok kiꞌen wíinoo na Kooh Paamudii, ya na Yéesu Kiristaa, Kowukiigari. 4 Ɗí ɓii bínndúu iñcuma doonaa ɗu ɓéeɓpuu keeñnjuu soos bi mat.
Kooh leeꞌlaat kesi
5 Iñii ɗí keloh ga Yéesu Kiristaa ee ɗí yéegallúuɗa yërí en an: Kooh, leeꞌlaat kesi, laakoo dara iñaa ñúus gari. 6 Binaa ɗu woꞌ an ɗu enin wíinoo na Kooh ee ɗu tíidi ga ñúusiinaa, lak ɗu woꞌꞌii kayoh ee ɗu taabukkii waasii kayohfii. 7 Wayee binaa ɗu tíin ga leeꞌlaatii fodii dii Kooh ga kihafci ya yii ga leeꞌlaatiiɗanaa, lak ɗu enin wíinoo, ee ñífii Yéesu, Kowukiigari aamukɗa, hayyuu kisétíꞌ ga baakaaraa en ɓéeɓ. 8 Binaa ɗu woꞌ an ɗu laakoo baakaaraa, lak ɗu ɗúk haffuu ee kayohfii gaa garuu. 9 Wayee binaa ɗu took an ɗu laakin baakaaraa, Kooh hayyuu kibayal, ya setiꞌtuu ga tóoh iñaa ɗu tum ee júɓpii, ndaga ya júwin ee iñaa ya woꞌ tóoh ya tummbi. 10 Binaa ɗu woꞌ an ɗu mosoo kitum baakaaraa, ɗu tíkin Kooh ɓaa woꞌoo kayoh ee woꞌeeniigari gaa garuu.


text:
Laamu makki sal ina daranii wuurnude ngayna senegaal, haa o waɗani ɗum ňalaande ngenndiire heeriinde e nder kala hitaande, e taƳan’de ɗum laawol kaɓotoongol nguya jawdi ndi.
Kono noon renndo senegaal ina naŋtii e wuuro ( aadama ) mum haa ɗuum tonngi ɗum haa teeŋti e ɓurɓe won’de aynaaɓe ɓe, haa ɗuum waɗi laamiiɗo leydi ina yiɗa ɓurde feewnan’de ɓe nguurndam maɓɓe kanɓe renndo leydi ndi ronka , nde tawnoo laamu ko ɓesnoore renndo no renndo wayi fof laamu mum soomoto heen.
Laamu ngu yiɗiino hay ɓurde weeɓtin’de e yaawnude jaŋde kur’aana nde, kono renndo mbiyɗen ngo jaɓaani nootaade laamu mum e ngaal beeɓnal jaŋde kur’aan, ina waawnoo reworde ɗoon haa jannginooɓe ɓe naatta e jaŋde laamu, jaŋde nde waɗanee tolnooji mahaaɗi natta won’de jannginoowo gooto e almudɓe 100 ɓe ndenndaani simoore wootere.
Laamu senegaal ina eɓɓana renndo mum geɗe keewɗe beeɓtinooje nguurndam horoo ɓennin’de ɗum e dowu renndo ngo, laamu ngu waya no motoor ceŋiiɗo e oto mo korwe pusɗe ni, diira haa hortoo acca ɗuum ɗoon fayta e goɗɗum.
Ndee fewjere nde makki sal fawjani aynaaɓe leydi ndi so tawii nde rewaama, woni so ngayna ka waylaama ɓooyataa tampere iwana aynaaɓe fooftere wooda daňal ɓeydoo.
So oorol goɗɗungol ngol nattii sukaaɓe ɓe nattii aynineede naatnaama jaŋde, sahaa fof lulɗe ( semeneeruuji ) ganndal na udditanee aynaaɓe ɓe ina njannginee nehde jawdi wuura heen moƳƳam, e dowu ngartam njaawɗam.
E jawdi ndi waɗtee hakkille tawa wonaa yo teewu daňe tan hay so caggal leydi ummorii leydi ndi, renndo ngo yowitoo e jawdi leydi mum ko wayi no taaske e kewuuji goɗɗi ɗi fof, yimɓe nguura e jawdi mum en kaalisaaji jaltatnooɗi leydi ndi ɗi naatta e leydi ndi kadi jibinana leydi ndi goɗɗum.
IDRISSE KAH